11乾 蒙被恩澤，長大成就，柔順利貞，,君臣合好.

12履　鼓瑟歌舞，懽悅於酒，龍嘉張口，大悅在後．

13同人　陰為陽賊，君不能克，舉連失常，利無所得．

14無妄　關睢淑女，賢妃聖偶，宜家壽母，福祿長久．

15姤　河伯大呼，津不可渡，往復示故，乃無大悔．

16訟　鷄鳴失時，民僑勞苦，犬吠不休，行者稽留．

17遯　伯去我東，髮如飛蓬，寤寐長歎，展轉空牀，內懹悵恨，心摧肝腸．

18否　水流趨下，遂成東海，求我所有，躭鱣與鯉．

21夬 　兩人俱醉，相與悖戾，心乖不同，爭訟恟恟，

22兌　水瀆魚室，來灌吾邑，衝破我家，與狗俱遊．

23革　蘇泰發言，韓魏無患，張子馳說，燕齊以安．

24隨　實沈參伐，以義斷割，次陸服刑，成我霸功．

25大過　鑿諸攻玉，無不宜鑿，鱗鳳成形，得象君子，三人翼事，所求必喜．

26困　進士為官，不若復田，獲壽保年．

27咸　喜笑且語，不能掩口，官爵並至，慶賀盈門．

28萃　身無頭足，超蹠庶乖，不能遠中，之道疲休，失利後欽定四庫全書．

31大有　離牀失案，龜喪其願，都市無會，叔季懹恨．

32睽　持福厭患，去除大殘，日長夜盡，嘉世蒙恩．

33離　吾有黍稷，委積外場，有角服箱，運致我藏，富於喜糧，

34噬嗑　花葉隕落，公歸樞宅，夷子失民，潔已不食．

35鼎　武庫軍府，甲兵所聚，非里邑居，不可舍止．

36未濟　克身潔已，逢禹巡狩，錫我玄圭，拜受福祉．

37旅　左手把水，如光與鬼，不可得徒．

38晉　販鼠賣龜，利少無謀，難以得家．

41大壯　亡羊補牢，張氏失牛，騂駟奔走，鵠盜我魚．

42歸妹　將戌繫亥，陽藏不起，君子散亂，太上危殆．

43豐　天官列宿，五神舍室，官闕完堅，君安其居．

44震　二桃三口，莫適所與，為孺子牛，西氏生咎．

45恒　霧露雪霜，日暗不明，陰孽為疾，年穀大傷．

46解　前頓却躓，左跌右逆，登高安梯，復反來歸．

47小過　三虎上山，更相噬嚙，心忐不親，如仇如怨．

48豫　躄屈復伸，東乘浮雲，貴寵母前，

51小畜　言無約結，不成券契，殷叔季姬，公孫爭之，強入委禽，不悅於心，乃適子南．

52中孚　執熟爛手，大為災咎，公孫無賴，敗我王室．

53家人　秋風生哀，花落心悲，公室多難，蒙古氏衰．

54益　大都王市，稠人多寶，公孫宜買，資禍萬倍．

55巽　逐狐東山，水遏我前，深不可涉，失利後便．

56渙　山險難登，澗中多石，車馳轊擊，重載傷軸，擔負善躓，跌踒右足．

57漸　不改柯葉，和氣沖適，君子所在，安無怵惕．

58觀　三蟲作蠱，踐跡無與，勝母盜泉，君子不處．

61需　結珠懷履，卓斯以思，為君奴婢．

62節　槽空無實，豚魚不食，庶民屈竭，離其居室．

63既濟　西家嫁女，借隣送女，嘉我淑姬，賓主俱喜．

64屯　登山上谷，與虎相觸，猬為功曹，班叔奔北，脫之喜同．

65井　先易後否，失我所市，騷蘇自苦，思吾故事．

66坎　昧暮乘車，以至伯家，踰梁渡河，濟脫無他．

67蹇　新受大喜，福履重來，樂且曰富，足用豐財．

68比　鹿畏人匿，俱入深谷，短命不長，為虎所得，死於牙腹．

71大畜　騅驥脫乳，不知子處，旋踵悲鳴，痛傷我心．

72損　夢飯不飽，酒來入口，嬰女難好，媒應不許．

73賁　履機懼毀，身王子廢，終得所欲，無有凶害．

74頤　知嚴絶理，陰孽謀主，十日不食，困於申亥．

75蠱　金泉黃寶，宜與我市，娶嫁有息，利後過母．

76蒙　躓跌未起，失利後市，不得鹿子．

77艮　西山東山，各自止安，雖相登望，竟不同堂．

78剝　道理和得，仁不相賊，君子攸往，我有利福．

81泰　凶憂災殃，日益明章，禍不可救，王却夷傷．

82臨　禹召神，會稽南山，執玉萬國，天下安寧．

83明夷　西戎為秩，幽君去室，陳子發難，項伯成亂．

84復　合匏同牢，姬姜並居，壽考長乂．

85升　三人俱行，六目光明，道逢淑女，與我驥子，

86師　陳媯敬仲，兆興齊姜，營丘立適，八世大昌．

87謙　壅遏隄防，水不得行，大慎陽光，陰霓伏藏，先歸其鄉．

88坤　東山西山，各自止安，雖欲登望，竟不同堂．