11乾　軟弱無輔，不能自理，意在外野，心懷勞苦，雖憂不殆．

12履　老耄罷極，無取中直，懸輿致仕，得歸鄉國．

13同人　入市求鹿，不見頓足，終日至夜，竟無所得．

14無妄　容民蓄眾，履德有信，大人受福，童蒙憂惑，利無所得．

15姤　陳媯敬仲，兆興齊姜，乃適營丘，八世大昌．

16訟　德積不輕，辭出真心，三媒不已，大福來成．

17遯　三塗五岳，陽城太室，神明所住，獨無丘革．

18否　海老水乾，魚鼈蕭索，高落無澗，獨有沙石．

21夬　擇日高飛，遠至東齊，見孔聖師，徒我相諧．

22兌　芽？生達，陽唱於外，左手執籥，公言錫爵．

23革　福德之士，歡悅日喜，夷吾相國，三歸為臣，貴流子孫．

24隨　堯問大舜，聖德增益，使民不懼，安無怵惕．

25大過　敝笱在梁，魴逸不禁，漁父勞苦，焦喉乾口，虛空無有．

26困　雷車不藏，隱隱西行，霖雨三旬，流為河江，使我憂凶．

27咸　野有積庾，嗇人駕取，不逢狼虎，暮歸其宇．

28萃　缺將無憚，難從東西，毀破我盆，泛棄酒食．

31大有　築門壅戶，虎臥當道，驚我驊騮，不利出處．

32睽　南山高崗，回隤難登，道路遼遠，行者無功，憂不改凶，惡亦消去．

33離　折亡破甕，使我困貧，與母生分，別離異門．

34噬嗑　去惡就凶，東西多訟，行者無功．

35鼎　清人高子，久屯外野，逍遙不歸，思我慈母．

36未濟　酒為歡伯，除憂未樂，福善入門，與君相索，使我有得．

37旅　跛足息肩，有所忌難，金城鐡郭，以銅為**？**，藩屏自衛，安上無患．

38晉　積雪大寒，萬物不生，陰制庶士，時本寒貧．

41大壯　陳力就列，官職無廢，手不勝盆，失其寵門．

42歸妹　小陬之市，利不足喜，二世積仁，蒙其祖先，匪躬之言，狂悖為患．

43豐　登高望時，見樂無憂，求利南國，與寶相得．

44震　聰？黑？，東歸高鄉，白虎推輪，蒼龍把衡，朱雀導引，靈鳥載遊，遠扣天門，入見真君，馬全人安．

45恒　襁褓孩孤，冠帶成家，出門如賓，父母何憂．

46解　求我所欲，得其利福，終身不辱，盈域之門，高屋光覆，君先其固．

47小過　騎騅與蒼，南賈太行，逢蛟猛虎，為所吞食，**？**於渭陽．

48豫　王良善御，伯樂知馬，周旋步驟，行中規矩，止息有前，延命壽考．

51小畜　畜牝無駒，養雞不雛，羣羊三崴，不生兩頭．

52中孚　出門東行，日利辰良，步騎與駟，徑歷邦，暮宿北燕，與樂相逢．

53家人　不畏猛虎，依人為輔，三夫執哭，伏不敢起，身安無咎．

54益　膠車駕東，與雨相逢，五楘解墮，頓斬獨宿，憂為身福．

55巽　江水沱汜，思附君子，伯仲處市，不我肯顧，姪娣悵悔．

56渙　雲夢苑囿，萬物蕃熾，犀象玳瑁，荊人以富．

57漸　端作生患，憂來入門，使我不安．

58觀　安止宜官，一日九遷，升握超等，牧養常山．

61需　三首六目，政多煩惑，**？**陶瘖聾，亂不可從．

62節　渠戎萬里，晝夜秋苦，**？**甲戌服，雖荷不賊，鷹鸇之殃，害不能傷．

63既濟　鎡基逢時，稷契**？**陶，貞良得願，徾子解囚，市恐無虎，謾言妄語．

64屯　穴有狐烏，坎生蝦蟆，象去萬里，不可得捕．

65井　老河空虛，舊井無魚，利得不饒，避患東隣，福來入門，使我悔存．

66坎　盛中後跌，衰者復掇，盈滿或毀，疾嬴肥腯，鄭昭失國，重耳興立．

67蹇　逢時陽遂，富且尊貴．

68比　方內不行，輻摧輪傷，馬禁隄與，愛子？時．

71大畜　左跌右僵，前躓觸桑，其稽據石，傷其弟兄，老蠶不作，家無織帛，貴貨賤身，久留連客．

72損　安坐至暮，禍災不到，利詰妒姝，皇宥不赦．

73賁　老馬垂耳，不見百里，君子弗恃，商人莫取，無與為市．

74頤　昏人旦明，賣食老昌，國祚束表，號稱太公．

75蠱　昭公失常，季氏悖狂，遊齊處鄆，喪其竉身．

76蒙　俱為天民，雲過吾面，治民嫉妒，與我無恩．

77艮　路多枳棘，前刺我足，不利旅客，為心作毒．

78剝　蟙螺生子，深自黑醜，似類其母，雖或相就，眾人莫取．

81泰　縮緒亂絲，手與為災，越畝逐兔，斷其褌襦．

82臨　筍暮不行，候旦待明，復住止後，未得相從．

83明夷　龍鬬海門，失理傷賢，內畔生賊，自為心疾．

84復　百足俱行，相輔為強，三聖翼事，王室竉光．

85升　中夜狗吠，盜在廬外，神光佐助，消散歸去．

86師　堅固相親，日用自完，六體不易，孰為安全，雨師駕西，濡我？輪，張伯李季，各噬關門．

87謙　陶朱白圭，善賈息資，公子王孫，富貴不貧．

88坤　周成之隆，刑措無凶，大眾讚佑，君子作仁．