11乾　狼戾美謀，無言不殊，允厭帝心，悅以獲佑．

12履　饑蟲作害，多亂纒綿，不可得秋．

13同人　坐爭立訟，紛紛訩訩，卒成禍亂，**？**及家公．

14無妄　戴笠獨宿，晝不見日，勤勞無妄，長勞悲思．

15姤　山石杇破，消崩墜墮，上下離心，君受其祟．

16訟　東行破車，步入危家，衡門垂倒，無以為主，賣袍續食，糟糠不飽．

17遯　樹表為壇，相與笑言，午中不會，寵榮棄袚．

18否　班馬旋師，以息勞疲，役夫嘉喜，入戶見妻．

21夬　戴堯扶禹，松喬彭祖，西遇王母，道路夷易，無敢難者．

22兌　以緡易絲，抱布自媒，棄禮怠惰，卒罹悔憂．

23革　江南多蝮，螫我手足，冤煩詰屈，痛徹心腹．

24隨　天孫帝子，與日月處，光榮於世，福祿祺祉．

25大過　久陰霖雨，塗行泥潦，商人休止，市空無有．

26困　五龍俱起，強者敗走，露我苗稼，年崴大有．

27咸　憂在心腹，內崩為疾，禍起蕭墻，意如制國．

28萃　文母聖子，無疆壽考，為天下主．

31大有　鹿食美草，逍遙求飽，趨走山間，過**？**乃還，肥澤且厭．

32睽　三羊上山，馳至大原，黃龍負舟，逐到夷陽，宛其玉囊．

33離　南國盛茂，黍稷醴酒，可以饗養，樂我嘉祐．

34噬嗑　長城驪山，生民大殘，涉井發難，唐叔為患．

35鼎　心無可據，射鹿不得，多言少實，語無成事．

36未濟　東失大珠，西行棄襦，時多不利，使我後起．

37旅　北登鬼丘，駕龍東遊，王母御后，文武何憂．

38晉　執轡在朝，回還故處，麥秀傷心，叔父無憂．

41大壯　四足俱走，駑疲任後，兩戰不勝，敗於東楚．

42歸妹　不狂嫗盲，相牽北行，欲歸高邑，迷惑公得．

43豐　醉臥道傍，迷且失明，不合我生．

44震　君明臣賢，鳴求其友，顯德之政，可以履立．

45恒　杇根刖樹，花葉落去，卒逢大焱，隨風僵仆．

46解　登高望家，役事未休，王事靡監，不得逍遙．

47小過　十里望烟，散渙四分，形體滅亡，可入深淵，終不見君．

48豫　日趨月步，周遍次舍，歷險致遠，無有難處．

51小畜　陰陽精液，高熟脫折，治卵成鬼，肇生頭目，日有大吉．

52中孚　淵泉溢出，為邑之祟，道路不通，孩子心憒．

53家人　鳴鳩七子，均而不殆，長大成就，棄合如好．

54益　孤獨特處，莫依無輔，心勞志苦．

55巽　恬淡無患，遊戲道門，與神來往，長出以安．

56渙　被服衣冠，遊戲道門，以禮相終，身無災患．

57漸　保辭解謝，除去垢活，驚之成患，屢去酷殘．

58觀　疾貧望幸，使伯南販，開牢擇羊，多得大**？**．

61需　薄為蕃皮，勁風吹却，欲上不得，復歸其宅．

62節　天麓魚地，陸為海涯，君子失行，小人相攜．

63既濟　傳言相談，非好徑路，鳴鼓逐狼，不知迹處．

64屯　雞鳴失時，君騷於憂，犬吠不休，行者稽留．

65井　雷除善猛，雖為功醫，驥疲鹽車，出於銜**？．**

66坎　城壞厭境，數為齊病，侵伐不休，君臣擾憂，上下屈竭，士民乏財．

67蹇　首足易處，頭尾顛倒，公為雌嫗，亂其蠶織．

68比　異國殊俗，情不相得，金木為仇，百賊擅穀．

71大畜　始力元服，二十繫室，新婚既樂，伯季有德．

72損　畏昏不行，候旦待明，燎獵受福，老賴其慶．

73賁　娶於姜吕，駕迎新婦，少齊在門，夫子歡喜．

74頤　二至靈臺，文所止遊，雲物備具，長樂無憂．

75蠱　晨風文翰，大舉就溫，時遇我邑，羿無所得．

76蒙　**？？**遊涇，君子以寧，履任不愆，福祿來成．

77艮　安土宜官，一日九遷，踰越羣等，牧養常山．

78剝　隨時草木，灌時葉起，扶疎條桃，長大盛美，華沷鑠疎．

81泰　清冷如雲，為兵導先，民人寬急，不知東西．

82臨　旦生夕死，名曰嬰鬼，不可得祀．

83明夷　夜長日短，陰為陽賊，萬物空枮，藏於北陸．

84復　姬姜悅歡，二娃為婚，霜降合好，西施在前．

85升　倔傀如儀，前後相違，言如鱉咳，語不可知．

86師　青牛白咽，呼我俱田，歷山之下，可以多耕，崴精之節，民人安寧．

87謙　田鼠野雉，意尚欲去，拘制籠檻，不得搖動．

88坤　崴暮花落，陽入陰室，萬物伏匿，絶不可得．