11乾 烏鵲食穀，張口受哺，蒙被恩德，長大成就，柔順利貞，君臣合好．

12履　八會大都，饒富有餘，安民利國，可以長居．

13同人　昭昭略略，非忠信客，言多反覆，以黑為白．

14無妄　戴山崔嵬，日高無頹，君王好德，賜以嘉國．

15姤　東南其戶，風雨不處，　睨仁人，父子相倮．

16訟　襄送季女，至於蕩道，齊子旦夕，留連久處．

17遯　三頭六足，欲盜東國，顏子在庭，禍滅不成．

18否　薄為災虐，大風吹却，欲上不得，復歸其宅．

21夬 作凶造患，北榭困貧，東與福連，傷我左根．

22兌　狐嘈向城，三旦悲鳴，邑主大驚．

23革　申酉敗時，陰匿萌作，荷葭載牧，泥塗不白．

24隨　　筥錡金，河活百呂，伊氏鼎俎，大福所起．

25大過　雷行相逐，無有休憩，戰於平陸，為夷所覆．

26困 席多針刺，不可以卧，為身作累，動而有悔，言行俱過．

27咸　比目四翼，安我邦國，上下無患，為吾家福．

28萃　被髮獸心，難與比隣，來如飄風，去似絶　，為狼所殘．

31大有　三女為姦，俱遊高國，背室夜行，與伯笑言，禍反及身，冤無所禱．

32睽　坎中蝦蟆，乍盈乍虛，三夕二朝，形消無餘．

33離　鴻聲大視，高舉神化，背昧皆明，以通福功．

34噬嗑　東行失旅，不知所處，西歸無配，莫與笑語．

35鼎　踝踵足傷，左指病瘍，失旅後時，利走不來．

36未濟　光休出城，陳寶雞鳴，陽明失道，不能自守，消已為咎．

37旅　前屈後曲，形體勁急，絞黑大索，困於清室．

38晉　南有嘉魚，駕黃取　，魴鯉瀰瀰，利來無憂．

41大壯　緣山升木，中墮於谷，子與失勞，黃鳥哀作．

42歸妹　伯主東行，與利相逢，出既遭時，孰不相知．

43豐　東行賊家，鄭伯失辭，國無貞良，君受其殃．

44震　四足俱走，駑疲在後，俱戰不勝，敗於東野．

45恒　士穀　季，反謀桓子，不從元帥，遂行挑戰，為荊所敗．

46解　陰淫寒疾，水流其室，舟楫大作，傷害黍稷，民饑於食，不無病厄．

47小過　鳯有十子，同巢共母，懽以相保，富市之地，多財積穀．

48豫　大足長股，利出行道，困合充盈，疏齒善市，宜以錢富，事得萬倍．

51小畜　開廓洪緒，王迹所居，振以公，功德俟時．

52中孚　絲紵布帛，人所衣服，掺搔女手，紡績繕織，南國饒足，取之有息．

53家人　舉翅攄翼，跣望南國，延頸欲縮，未有所得．

54益　童女無媒，不宜動搖，安其室廬，傅母何憂．

55巽　鼓翼大嘉，行嫁飲酒，嘉彼諸姜，樂我皇考．

56渙　明德光敏，重華貢舉，被勳徵用，公哲蒙佑．

57漸　搏髀大笑，不知憂懼，開立大路，為王所召．

58觀　桃夭少華，婚悅宜家，君子樂胥，長利止君．

61需　碩鼠四足，不能上屋，顏氏淑德，未有爵祿．

62節　秋隼冬翔，數被嚴霜，甲兵充庭，萬物不生，鷄犬夜鳴，民大擾驚．

63既濟　雄雞不晨，雌雞具呻，志疪心離，三旅生哀．

64屯　匍匐出走，驚惶悼恐，白虎生孫，蓐收在後，居中无咎．

65井　桀目無道，民散不聚，背室棄家，君孤出走．

66坎　委蛇循河，至北海涯，涉歷要荒，在世無他．

67蹇　僮或射御，不知所定，質疑蓍龜，孰可避之，國安土樂，宜利止居，兵寇不作，民無騷憂．

68比　望尚阿衡，太宰周公，藩居輔弼，福祿來同．

71大畜　築室合歡，千里無患，周公萬年，佑我三人，壽以高遠．

72損　離友絶朋，巧言讒匿，覆白污玉，顏叔哀哭．

73賁　玩好亂目，巧聲迷耳，賊敗貞良，君受其殃．

74頤　養雞生雛，畜馬得駒，明堂太學，君子所居．

75蠱　升高登虛，欲有望候，駕之北邑，與喜相扶．

76蒙　庇廬不明，使禮德妨，女孽亂國，虐政傷仁．

77艮　塗行破車，醜女無媒，莫適為耦，孤困獨居．

78剝　明德孔嘉，萬崴無虧，駕龍巡狩，王得所安．

87泰　陰雲四方，日在中央，人雖昏霧，我獨昭明．

82臨　用彼嘉賓，政平且均，　蟲不作，民得安寧．

83明夷　邃炁作雲，蒙覆大臣，塞聰閉明，殷人賈傷．

84復　同本異葉，安仁尚德，東隣慕義，來興古國．

85升　天覆地載，日月運照，陰陽允作，方內四富．

86師　　鹿遂牧，飽歸其居，還於次舍，樂得自如．

87謙　涉尸留鬼，大斧所視，文昌司過，簡公亂死．

88坤　六鶂退飛，為襄敗祥，陳師合戰，左股夷傷，遂以　崩，霸功不成．