11乾　小　多明，道理利通，仁賢君子，國安不僵．

12履　南國饑凶，民食糟糠，少子困捕，利無所得．

13同人　以鹿為馬，欺誤其主，聞言不信，三口為咎，黃龍三子，中樂不殆．

14無妄　男女合室，三姓同食，婚姻孔云，宜我孝孫．

15姤　生長太平，仁政流行，四方歸德，社稷康榮．

16訟　諸儒行賈，遠涉山阻，與旅為市，不危不殆，利得十倍．

17遯　過時不歸，雌雄苦悲，徘徊外國，與母分離．

18否　望龍無目，不見手足，入水求玉，失其所欲．

21夬　聾　闇盲，破倚不行，坐戶孚骸，身被大災，果其多憂．

22兌　甘露醴泉，太平機關，仁德感應，崴樂民安．

23革　朝鮮之地，姬伯所保，宜家宜人，業處子孫．

24隨　鸇鳩徙巢，西至平州，遭逢雷電，碎我苕蘆，室家饑寒，思吾故初．

25大過　汎汎栢舟，流行不休，耽耽寐寐，公懷大憂，仁不遇時，退隱窮居．

26困　空槽注器，豚　不至，張　祝雞，雄父飛去．

27咸　雌單獨居，歸其本巢，毛羽憔悴，志如死灰．

28萃　桀跖並處，民人愁苦，捕兵荷糧，戰于齊魯，合　得牢，姬姜並居．

31大有　養幼新婚，未能出門，登宋望齊，不見太師．

32睽　出門上堂，從容　房，不失其常，天牢地戶，勞者憂苦．

33離　一身三口，語無所主，東西南北，迷惑失道．

34噬嗑　枯樹不花，空淵無魚，蒨鳥飛翔，利棄我去．

35鼎　息憂解笑，故貧今富，載樂履善，與福俱憂．

36未濟　秋梁未成，無以至陳，水深難涉，使我不前．

37旅　慈母望子，遙思不已，久客外野，使我心苦．

38晉　周公之隆，越裳夷通，疾病多祟，鬼哭其公，狼子野心，客宿不同．

41大壯　堯舜在國，陰陽和德，涿聚衣裳，晉人無殃．

42歸妹　拔劍傷手，見敵不起，良臣無佐，困辱為苦．

43豐　亂君之門，佐鬬傷跟，營私貪祿，身為悔殘，東下泰山，見我所歡．

44震　叔迎伯兄，遇巷在陽，君子季姬，並坐鼓簧．

45恒　南行求福，與喜相得，封受上賞，鼎足輔國．

46解　堂桑折衡，佐鬬者傷，暴臣反國，良臣被殃．

47小過　燕雀銜茅，以生孚乳，昆弟六人，懽好孝悌，各同心願，和悅相樂．

48豫　山水暴怒，壞梁折柱，稽旅難行，留連愁苦．

51小畜　謾誕不成，佶梁滅文，許人買牛，三夫爭之，失利後時，公孫懷憂．

52中孚　三頭六目，道畏難宿，寒苦之國，利不可得．

53家人　凱風無母，何恃何怙，幼孤弱子，為人所苦．

54益　耕石不生，棄禮無名，縫衣失針，襦袴不成．

55巽　魴生淮郤，一轉為百，周流四海，無有患惡．

56渙　采　出車，魚麗思初，上下役急，君子免憂．

57漸　駕車八里，求鮮魴鯉，非吾肆居，自令失市，君子所在，安無危殆．

58觀　九里十山，道却峻難，牛馬不前，復反來還．

61需　入年多悔，耕石不富，衡門屢空，使士失意．

62節　豕生魚魴，鼠舞庭堂，雄侒施毒，上下昬荒，君失其邦．

63既濟　文君德義，仁聖致福，年無胎夭，國富民實，卧者在室，曾累益息．

64屯　鳥鳴呼子，浦以酒脯，高棲水起，來歸其母．

65井　望尚阿衡，太宰周公，藩屏湯武，立為王侯．

66坎　大尾小頭，重不可搖，上弱下強，陰制其雄．

67蹇　天厭周德，命與南國，以禮靜民，兵革休息．

68比　雙　俱飛，以歸稻池，經涉萑澤，為矢所傷，損我胸臆．

71大畜　千仞之墻，不得入門，金籠銕疏，利以避兵，欲上南阪，軸方不轉，還車復反．

72損　合歡之國，嘉喜我福．東岳西山，朝齊成思．

73賁　雄狐綏遺，登山崔嵬，昭告顯功，大福允興．

74頤　華言風語，自相詿誤，終無凶事，安寧如故．

75蠱　登高傷軸，上阪棄粟，販鹽不利，市賈折閱．

76蒙　國馬生角，陰孽萌作，變易常服，君失于宅．

77艮　順風縱火，艾芝俱亡，三官集房，十子中傷．

78剝　啞啞笑言，與歡飲酒，長樂行觴，千秋起舞，拜受大福．

81泰　狗吠非主，狼虎夜擾，驚我東西，不為家咎．

82臨　祝鮀王孫，能事鬼神，節用綏民，衛國以存，眉壽多年．

83明夷　申酉脫服，牛馬依息，君子以安，勞者得懽．

84復　大椎破　，長舌亂國，床第之言，三世不安．

85升　南與凶俱，破車失襦，西行無袴，亡其寶賂．

86師　梁破橋壞，水深多畏，陳鄭之間，絶不得前．

87謙　王孫貴子，相與為友，明允篤誠，升擢薦舉．

88坤　心惡來怪，衝衝何懼，　淵子騫，尼父聖誨．