11乾 碩鼠四足，飛不上屋，顏氏淵德，未有爵祿．

12履　泥滓污辱，棄捐溝瀆，為眾所笑，終不顯祿．

13同人　南山芝蘭，君子所有，東家淑女，生我王室．

14無妄　乘風上天，為時服軒，周旋萬里，無有患難．

15姤　種一得十，日益有息，仁政獲民，四國親睦．

16訟　亡錐失斧，公輸無輔，抱其　器，適君子處．

17遯　三宿無主，南行勞苦，東里失利，喪其珍寶．

18否　鹿畏人藏，俱入深谷，命短不長，為虎所得，死於牙腹．

21夬　千歡萬悅，舉事為決，獲受嘉慶，動作有福．

22兌　嫗冠應門，與伯爭言，東家失狗，意在不存，爭亂無感，絶吾所歡．

23革　霧露雪霜，日暗不明，陰孽為疾，年穀大傷．

24隨　貧鬼守門，日破我盆，毀鼠傷綬，空虛無子．

25大過　亂頭多憂，搔蝨生愁，膳夫仲年，使我無聊

26困　夷里十山，道仰峻難，牛馬不前，復反來還．

27咸　水山暴怒，壤梁折柱，稽難行旅，留連愁苦．

28萃　蒙慶受福，有所獲得，不利出城，疾人困極．

31大有　左指右揮，邪望侈靡，執節無良，靈君以亡．

32睽　目不可合，憂來掻足，怵惕恐懼，去其邦域．

33離　泰山幽谷，鳯凰遊宿，禮義有序，可以求福．

34噬嗑　六爻既立，神明所告，文定吉祥，康叔受福．

35鼎　迷行數　，不知東西，陰強暴逆，道理不通．

36未濟　愛子多材，起空虛，避害如神，水不能濡．

37旅　三日不飲，遠水無酒，晝夜焦喉，使我為咎．

38晉　安坐玉堂，聽樂行觴，飲福萬鍾，日受無疆．

41大壯　生無父母，出門不喜，買椒失粟，亡我大利．

42歸妹　東鄰西家，來即我謀，中告吉誠，使君安寧，

43豐　褰衣出戶，心欲奔走，王孫母驚，使我長生．

44震　登高上山，見王自言，信理我冤，得職蒙恩．

45恒　阿衡服箱，太一載行，延時歷舍，所以吉昌．

46解　伯夷叔齊，貞廉之師，以德防患，憂禍不存，芳聲後時．

47小迲　故室舊虛，消散無餘，不如新創，可以樂居．

48豫　穿鼻繫株，為虎所拘，王母祝禱，禍不成姦，突然自來．

51小畜　筐傾筥覆，畏我公置，簡伯無禮，太師正食．

52中孚　元龜象齒，大賂為寶，稽疑當否，衰微復起．

53家人　衣空履穿，無以禦寒，細小貧窶，不能自好．

54益　長城既立，四夷賓服，交和結好，昭君是福．

55巽　眾口銷金，愆言不驗，腐臭敗兔，入市不售．

56渙　祚加明德，與我周國，公劉文母，福流子孫．

57漸　喬木無息，漢女難得，禱神請佩，反手離汝．

58觀　冬籔朽腐，當風於道，蒙被塵埃，左右勞苦．

61需　機言不發，頑不能達，齊魯為仇，亡我葵丘．

62節 　頭刺手，百病廖愈，抑按捫灸，死人復起．

63既濟　老狐多態，行為蠱怪，為魅為妖，驚我王母，終無咎悔．

64屯　克身潔已，逢禹巡狩，錫我玄圭，拜受福祉．

65井　鳩杖扶老，衣食百口，曾孫壽考，凶惡不起．

66坎 江河淮海，天之都市，商人受福，國家富有．

67蹇　　貝贖狸，不聽我辭，繫於虎鬂，牽不得來．

68比　德施流行，利之四鄉，雨師灑道，風伯逐殃，巡狩封欽定四庫全書

71大畜　大樹百根，比與山連，文君作義，受福萬年．

72損　張王子季，爭財相制，商君頑器，不知所由．

73賁　泣涕長訣，我心不悅，遠送衛野，歸寧无咎．

74頤　陽伏在下，陰制祐福，生不逢時，潛龍隱處．

75蠱　襄王束帶，鄭人是賴，莊公卿士，王母憂喜．

76蒙　置筐失莒，輪破無輔，家伯為政，病我下土．

77艮　三世為德，天祚以國，封建少昊，魯侯之福．

78剝　三宿無主，南行勞苦，東里失利，喪其珍寶．

81泰 獮猴兔走，腥臊少肉，漏巵盛酒，利無所有．

82臨　昭君守國，諸夏蒙德，異類既同，崇我王室．

83明夷　登危入厄，四時變易，春霜夏雪，物皆凋落．

84復　大斧破木，讒侒敗國，東關良工，禍及三子，晉人亂危，懷公出走．

85升　安子富有，東國不，齊鄭和親，顯心以喜．

86師　家在海隅，橈短深流，伯氏難行，無木以超．

87謙　爵秩不明，為臣所傷，眾陰群聚，共奪日光．

88坤　新受大喜，福優重職，樂且日富．