11乾　被服大衣，遊視酒池，上堂見觴，喜為吾兄，使我憂亡．

12履　昧暮乘車，履危蹈溝，亡失羣物，摧折雨軸．

13同人　下流難居，任失多態，貞良溫柔，年崴不當．

14無妄　金城朔方，外國多羊，履霜不時，去復為憂．

15姤　七人同室，兄弟合食，和樂相好，各得所欲．

16訟　山沒丘浮，陸為水魚，燕雀無廬．

17遯　華燈百枝，消暗衰徾，精光訖盡，奄如灰糜．

18否　隔在夷山，往來勞難，心結不通，失其所歡．

21夬　折舌閉目，不見稚叔，三足孤烏，遠其無失．

22兌　黃馬綠車，駕之大都，讚達才能，使我無憂．

23革　駕黃買蒼，與利相迎，心獲所守，不累兄弟．

24隨　五心六意，岐道多怪，非君本心，我生恨悔．

25大過 焱風卒起，車馳袍褐，棄古追亡，失其和節，憂心惙惙．

26困　大樹之子，百條共母，當夏六月，枝葉茂盛，鸞鳯以庇，召伯避暑，**？？**卭甚，各得其所．

27咸　三牛五？，重明作福，使我有得，疾入官獄，憂在心腹．

28萃　繼體守藩，縱欲廢賢，君臣淫佚，夏氏夫身，側室之門，福祿來存．

31大有　狐狸雉兔，畏人逃去，分首竄匿，不知所處．

32睽　倉盈庾億，宜稼黍稷，年豐崴熟，民得安息．

33離　隨風騎龍，與利相逢，日獲三狐，商伯有功，衝衝之邑，長安無他．

34噬嗑　居處不安，徒反觸患．

35鼎　倉盈庾億，宜稼黍稷，年豐崴熟，民得安息．

36未濟　生宜地乳，上皇大喜，隆我祉福，貴壽無極．

37旅　響像無形，骨體不成，徾行衰索，消滅無名．

38晉　鬬身戰天，門有何患，室家具在，不失其歡．

41大壯　鷹飛雉遽，兔伏不起，狐張狼鳴，野雞驚駭．

42歸妹　鉛刀攻玉，無不鑽鑿，龍體具舉，魯般為輔，三聖翼事，所求必喜．

43豐　喜來如雲，舉家歡忻，眾才君子，駕福盈門．

44震　人生馬淵，壽考且神，飛騰上天，舍宿軒轅，居常樂安．

45恒　孟已乙丑，哀呼尼父，明德訖終，亂虐滋起．

46解　孤竹之墟，失婦無夫，傷於蒺藜，不見其妻，東郭棠姜，武予以亡．

47小過　采？出車，魚麗思初，上下促急，君子懷憂．

48豫　怒非怨妒，貪得腐鼠，而呼鷹鸇，自今失餌，倒被困患．

51小畜　凶聲醜言，要不可聞，君子舍之，往恨我心．

52中孚　南向陃室，風兩並入，埃鹿積溼，王母盲痺，偏枯心疾，亂我家次．

53家人　陰陽辨舒，二姓相合，婚姻孔云，生我利福．

54益　賴生光水，受福之祉，雖遭亂潰，獨不危殆．

55巽　積水不溫，北陸苦寒，霜宿多風，君子傷心．

56渙　從風放火，芝艾俱死，三害集聚，叔子中傷．

57漸　魁罡所當，初為敗殃，君子留連，困於水漿，求金東山，利在茂鄉，賈市有息，子載母行．

58觀　翳屏獨語，不聞朝市，利以居言，究被後門．

61需　老狼白駒，長尾大孤，前顛卻躓，進退遇祟．

62節　一身三手，無益於輔，兩足共節，不能克敏．

63既濟　先易後否，告我利市，騷蘇自苦，思再改正．

64屯　改柯易葉，飯溫不食，豪雄爭強，先者受福．

65井　井堙木刋，國多暴殘，秦王失所，壞我大壇．

66坎　耄老失明，聞善不從，自今顛沛，反為咎殃．

67蹇　東入海口，循流北走，一高一下，五色無主，十日六夜，死於水涘．

68比　鼎易其耳，？不可舉，大塗壅塞，旅人心苦．

71大畜　匿痼不醫，亂政生災，紂作淫虐，商破其墟．

72損　天門東墟，盡既為災，跡**？**暗聾，，秦伯受殃．

73賁　刺刖**？？**，人所賤棄，批捍之言，我心不快．

74頤　鬼哭泣社，悲傷無後，甲子昧？，殷湯絶祀．

75蠱　三班六黑，同室共食，日長月息，我家有德．

76蒙　馨香陟降，明德上登，社神佑顧，命為大鄰．

77艮　思願所之，今乃逢時，洗我故憂，拜我歡來．

78剝　？田禾黍，堆壤？阜，衣食我躬，室家饒有．

81泰　南有嘉魚，駕黃取**？**，魴**？**詡詡，利來毋憂．

82臨　方船備水，旁河燃火，終身無禍．

83明夷　東家殺牛，污臰腥臊，神背西顧，命絶衰周，亳社災燒，宋人夷誅．

84復　兩目失明，日奪無光，脛足跛倚，不可以行，頓於丘傍．

85升　老狐屈尾，東西為鬼，病我長女，哭涕詘指，或西或東，大革易誘．

86師　懿公淺愚，不受深謀，無援失國，為狄所滅．

87謙　異體殊俗，各有所屬，西鄰孤嫗，欲寄我室，主母罵詈，終不可得．

88坤　邑姜叔子，天文在手，實沈参墟，封為晉侯．