33課 離

11乾

執攣四驪，王以為師，陰陽之明，戴受東齊。

12履

不勝之令，反為大災，強不克弱，君受其憂。

13同人

素車為馬，不任重負，王侯出征，憂危為咎。

14無妄

振鐘鼓樂，將軍受福，安帖之家，虎狼為憂，履危不殆，師行何咎。

15垢

君臣不合，上下失宜，宗子哀歌。

16訟

三女為姦，俱行高園，陪室夜行，與伯笑言，不認主母，為設歡酒，冤尤誰禱。

17遯

三貍搏鼠，遮阻前後，死於圍城，不得脫走。

18否

戴璧秉珪，請命於河，周公克敏，沖人療愈。

21夬

命短不長，中年夭傷，思及哭堂，哀其亡子。

22兌

金玉滿堂，忠直乘危，三老凍餓，鬼奪我室，求魚河海，網舉必得。

23革

言無要約，不成卷契，殷叔季姬，公孫爭之，強入委禽，不悅子南。

24隨

駕駿南遊，虎驚我牛，陰不奉陽，其光踏滅，貲之謙謙，舉義解患。

25大過

被繡夜行，不見文章，安坐於堂，乃無咎殃，長子帥帥，得其正常。

26困

春東夏難，隨陽有功，與利相逢。

27咸

昧暮乘車喔，東至伯家，逾梁越河，濟脫無他。

28萃

苛政日作，螟食華葉，割下啖上，民被其賊，秋無所得。

31大有

大樹之子，百條共母，比之火中，枝葉茂盛。

32睽

李花再實，鴻卵降集，仁哲以興，隆國不賊。

33離

時乘六龍，為帝使東，達命宣旨，無所不通。

34噬嗑

金城鐵郭，上下同力，政平民歡，寇不感賊。

35鼎

缺陷不成，胎卵不生，不見其形。

36未濟

虎狼之鄉，日爭凶訟，刁爾為長，不能定證。

37旅

公孫駕車，戴遊東齊，延陵子產，遺我紓衣，疾病哀憂。

38晉

三虎搏狼，力不相當，如摧腐朽，一擊破亡。

41大狀

绥德孔明，履祿久長，貴且有光，疾病憂傷。

42歸妹

南至之日，陽消不息，北風冽寒，萬物藏伏。

43豐

五利四福，俱田高邑，黍稷盛茂，多獲高稻。

44震

見蛇交臥，惜蜒畏惡，心乃無悔。

45恒

東風解凍，和氣兆升，年歲豐登。

46解

飛蚊污身，為邪所率，青蠅分白，真孝放逐。

47小過

黃裳建元，文德在身，祿佑洋溢，封為齊君。

48豫

五岳四海，合潤為徳，行不失禮，民瀨恩福。

51小畜

夫婦不諧，為燕攻齊，良弓不張，騎劫憂亡。

52中孚

南有嘉魚，駕黃取遊，魴鰅詡詡，利來無憂。

53家人

抱空握虛，鶚驚我雛，利去我不來。

54益

泉起崑崙，西出王門，流為九河，無有憂患。

55巽

蛟虬當道，民困愁苦，望羊置群，長子在門。

56渙

日入明匿，陽晶隱伏，小人心勞，求事不得。

57漸

五岳四瀆，地得以安，高而不危，驚懼避患。

58觀

陰蔽其陽，日暗不明，君憂其國，求騂得黃，駒犢從行。

61需

高木腐巢，漏濕難居，不去甘棠，使我無憂。

62節

頻逢招飲，失利後福，不如子息，舊器故杵，申請必得，乃無大悔。

63既濟

口不從心，欲東反西，與意乖戾，動舉失便。

64屯

坐朝乘軒，倨國子民，虞叔受命，和合六親。

65井

頭尾顛倒，不知緒處，君失其國。

66坎

六月採芑，征戈無道，張仲方叔，克勝飲酒。

67蹇

東山皐落，勇悍不服，金玦玩好，衣為身賊，絲麻不作。

68比

松柏枝夜，常茂不落，君子歡寧，日富求樂。

71大畜

嫡庶不明，孽亂生殃，陳失其邦。

72損

南山大木，丈身六目，制命出文，東里宣教，尊王安居，鄭國無患。

73贲

平公有疾，迎醫秦國，和不能治，晉人疑惑。

74頤

鳥驚孤鴻，亂國不寧，上弱下強，為陰所行。

75蠱

早霜晚雪，傷害禾麥，損工棄力，饑無所食。

76蒙

門戶下堂，與福相迎，祿與公室，曾孫以昌。

77艮

河水孔穴，壞敗我室，水深無涯，魚鱉傾倒。

78剝

戴尧扶禹，從喬彭祖，西遇王母，道路夷易，無趕難者。

81泰

奔走相錯，敗亂諸緒，民不得作。

82臨

岐周海隅，獨樂無憂，可以避難，全身保財。

83明夷

使伯採桑，狠不可行，與叔爭訟，更相毀傷。

84復

羔羊皮革，君子朝服，輔政天德，以合萬國。

85升

南山戴鎧，登履魁，車傷牛罷，日莫嗟咨。

86師

漏杯盛酒，無以養老，春貸黍稷年歲實有，履道坦坦，平安無咎。

87謙

壅阻堤防，水不得行，火盛陽光，陰堄伏藏，走歸其鄉。

88坤

春秋禱祈，解憂除禍，君子無咎。