11乾　鼎足承德，嘉謀生福，為王間庭，得心所欲．

12履　夭命絶後，孤傷無主，彷徨兩社，獨不得酒．

13同人　日走月步，趨不同舍，夫妻反目，君主失國．

14無妄　三狸捕鼠，　遏前後，死於國城，不得脫走．

15姤　三鳥飛來，自到逢時，俱行先至，多得大利．

16訟　天災所遊，凶不可居，轉徙獲福，留止危憂．

17遯　甘忍利害，還相克敵，商子酷刑，鞅喪厥身．

18否　蜲蛇九子，長尾不殆，均明光澤，燕自受福．

21夬 初病終凶，季為死喪，不見光明．

22兌　水壞我里，東流為海，　龞讙囂，不可安居．

23革　魂孤無室，銜損不食，盜張氏饋，見敵失肉．

24隨　開郭聚業，王迹所起，姬德七百，振以八子．

25大過　雨師娶婦，黃巖季子，成禮既婚，相呼南上，膏潤下土，年崴大有．

26困　管仲遇桓，得其願歡，膠日殺糾，振冠無憂，笑戲不莊，空言妄行．

27咸　腐臭何在，青繩集聚，變白為黑，敗亂邦國，君為臣逐，失其竉光．

28萃　鹿食山草，不思邑里，雖久元咎．

31大有　定房戶室，括薪除毒，文德淵府，害不能賊．

32睽　絶世遊魂，福祿不存，精神渙散，離其躬身．

33離　早霜晚雪，傷禾害麥，損功棄力，饑無可食．

34噬嗑　左指右麾，邪侈靡靡，執節無良，靈君以亡．

35鼎　讒言亂國，覆是為非，伯奇乖離，恭子憂哀．

36未濟　喁喁嘉草，思降甘雨，景風升上，沾洽時澍，生我禾稼．

37旅　叔仲善賈，與喜為市，不憂危殆，利得十倍．

38晉　　　　　　，貧鬼相責，無有歡怡，一日九結．

41大壯　刲羊不當，血少無羮，女執空筐，不得桑根．

42歸妹　臣尊主卑，權力日衰，侵奪無光，三家逐公．

43豐 情懦行賈，徑涉山阻，與狄為市，不憂危殆，利得十倍．

44震　衞侯東遊，惑於少姬，亡我考妣，久迷不來．

45恒　牽羊不前，與心戾旋，聞言不信，誤紿丈人．

46解　伯蹇叔盲，莫為守株，失我衣裘，代爾陰鄉．

47小過　網密綱縮，動益慼急，困不得息．

48豫　病篤難醫，和不能治，命期終訖，下即蒿里．

51小畜　外棲野鼠，鼠雉為伍，瘡痍不息，即去其室．

52中孚　踐履危難，脫厄去患，入福喜門，見誨大君．

53家人　文山紫芝，雍梁朱草，生長和氣，王以為寶，公尸侑食，福祿來處．

54益　去辛就蓼，毒愈酷甚，避　遇坑，憂患日生．

55巽　六蛇奔走，俱入茂草，驚於長路，畏懼啄口．

56渙　飛不遠去，卑厮內侍，祿食宋富．

57漸　義不勝情，以欲自縈，覬利危躬，摧角折頸．

58觀　望城抱子，見邑不殆，公孫上堂，文君悅君．

61需　三龍北行，道逢六狼，莫宿中澤，為禍所傷．

62節　陰變為陽，女化為男，治道大通，君臣相承．

63既濟　負牛上山，力劣行難，烈風雨雪，遮遏我前，中道復還，憂者得歡．

64屯　東山　落，叛逆不服，興師征討，恭子敗覆．

65井　桀跖並處，民困愁苦，旅行遲遲，留連齊魯．

66坎 兩狗圍室，相咬爭食，枉矢西流，射我暴國，高宗伐鬼，三年乃服．

67蹇　北辰紫宮，衣冠立中，含弘建德，常受大福．

68比　雨師娶婦，黃巖季子，成禮既婚，相呼南上，膏潤下土，年崴大有．

71大畜　鬼舞國社，崴樂民喜，臣禮於君，子孝於父．

72損　兩女共室，心不聊食，亂髮如蓬，憂常在中．

73賁　日中為市，各持所有，交易資賄，函珠懷寶，心悅歡喜．

74頤　慈母望子，遙思不已，久客外野，我心悲苦．

75蠱　豐年多儲，河海饒魚，商客善賈，大國富有．

76蒙　千里騂駒，為王服車，嘉其　榮，君子有成．

77艮　鷄鳴同興，思配無家，執佩持　，莫使致之．

78剝　山沒丘浮，陸為水魚，燕雀無廬．

81泰　鵠思其雄，欲隨鳯東，順理羽翼，出次日中，傾流北邑，反復其室．

82臨　鵠求魚食，過彼食邑，繒加我頸，繳挂羽翼，欲飛不能，為羿所得．

83明夷　兩足四翼，飛入嘉國，寧我伯姊，子母相得．

84復　馬服長股，宜行善市，蒙祐諧偈，獲利五倍．

85升　羊腸九縈，相摧併前，止須王孫，乃能上天．

86師　狐狸雉兔，畏人逃去，分走竄匿，不知所處．

87謙　東齊郭廬，嫁於洛都，俊良美好，多好讓主，利得過倍．

88坤　曳綸江海，釣魴與鯉，王孫列俎，以饗仲友．