11乾　陷塗溺水，火燒我履，憂患重累．

12履　訏疑八子，更相欺紿，管叔善政，不見邪期．

13同人　朝露不久，為恩惠少，膏澤欲盡，咎在枯槁．

14無妄　日中為市，各抱所有，交易貲賄，函珠為寶，心悅歡喜．

15姤　龍馬上山，絶無水泉，喉唇燋乾，渴不可言．

16訟　府藏之富，王以振貧，捕魚河海，罟網多得．

17遯　背地相憎，心志不同，如火與金，君猛臣懾，虎行兔伏．

18否　蜉蝣戴盆，不能上山，搖推　跛，頓傷其顏．

21夬 　三鳥飛來，自我逢時，俱行先至，多得大利．

22兌　馬西負乘，見邑之野，茾獲梁稻，喜悅无咎．

23革　登崑崙入，天門過糟，丘宿玉泉，開惠觀見仁君．

24隨　江河淮海，天之奧府，眾利所聚，可以富有，安樂無憂．

25大過　年衰崴暮，精魂遊去，形容消枯，哀子相呼．

26困　六明並照，政入有統，泰楚戰國，民受其咎．

27咸　齎貝贖狸，不聽我辭，繫於虎鬂，牽不得來．

28萃　春生子乳，萬物蕃熾，君子所集，禍災不至．

31大有　河伯之功，九州攸同，載祀六百，光烈無窮．

32睽　折臂接手，不能進酒，析杞閑曠，神怒弗喜．

33離　持心耀日，善數搖動，自東徂西，不安其處，渙散府藏，無有利得．

34噬嗑　旁行不遠，三里反復，心多畏惡，日中止舍．

35鼎　體重飛難，未能越關，不離空垣．

36未濟　白日揚光，雷車避藏，雲雨不，為止其鄉．

37旅　被髮八十，慕德獻服，邊鄙不聳，以安王國．

38晉　牙孽生齒，螳螂啟戶，幽人利貞，鼓翼起舞．

41大壯　夏臺　里，湯文厄處，鬼侯　醢，岐人悅喜．

42歸妹　火雖熾在，吾後寇雖，眾在吾右，身安吉不危殆．

43豐　旃裘羶國，文禮不飾，跨馬控弦，伐我都邑．

44震 枯瓠不朽，利以濟舟，渡踰江海，無有溺憂

45恒　老狼白獹，長尾大胡，前顛後躓，岐人悅喜．

46解　胡俗戎狄，太陰所積，涸洌沍寒，君子不存．

47小過　石門晨門，荷蕢食貧，遁世隱居，竟不逢時．

48豫　金精耀怒，帶劒過午，徘徊高庫，宿於木下，兩虎相距，弓弩滿野．

51小畜　羊舌叔虎，野心善怒，黷貨無厭，以減其身．

52中孚　神鳥五采，鳳凰為主，集於山谷，使年崴育．

53家人　踐履危難，脫厄去患，入福喜門，見我大君．

54益　螟蟲為賊，害我稼穡，盡禾殫麥，秋無所得．

55巽　心得所好，口常欲笑，公孫蛾眉，鷄鳴樂從．

56渙　高飛視下，貪饕所在，腐臭為患，害於躬身．

57漸　孔德如玉，出於幽谷，飛上高木，鼓其羽翼，輝光照國．

58觀　缺破不成，胎卵不生，不見兆刑．

61需　刖根枯株，不生肌膚，病在於心，身以燋枯．

62節　東行西步，失其次舍，乾侯野井，昭公喪居．

63既濟　　　齧齧，貧鬼相責，無有懽怡，一日九結．

64屯　揚水潛鑿，使石潔白，衣素表朱，遊戲　澤，得君所願，心志娛樂．

65井　蝦蝀充側，侒人所惑，女謁橫行，正道壅塞．

66坎　少無功績，老果失福，跌行跛踦，不知所立．

67蹇　蟻封戶穴，大雨將集，鵲數起鳴，化鷄歎室，相薨雄文，來到在道．

68比　耋老鮐背，齒牙動搖，近地遠天，下入黃泉．

71大畜　日趨月步，周遍次舍，經歷致遠，無有難處．

72損　翕翕　　，稍頹顛，滅其令名，身不得全．

73賁　四瀆不安，兵革為患，探我妻子，家復饑寒．

74頤　陽明失時，陰凝為憂，主君哀泣，喪其元侯．

75蠱　不虞之患，禍至此門，奄忽暴卒，病傷我心．

76蒙　眾鳥所翔，中有大怪，九身無頭，魂驚魄去，不可以居．

77艮　玄黃虺隤，行者勞罷，役夫憔悴，踰時得歸．

78剝　嘉來如雲，舉家蒙歡，眾財君子，嘉福盈門．

81泰　絆逃不遠，心與言反，尼丘顧家，茅蕈朱華．

82臨　畫龍頭，文章未成，甘言美語，說譯無名．

83明夷　烈女無夫，閔思苦憂，齊子無良，使我心愁．

84復　載金販狗，利棄我走，藏匿淵底，折晦為咎．

85升　王孫季子，相與為友，明允篤誠，升握薦舉．

86師　一莖九躔，更用牽孿，安明俯仰，不得東西，讚讞當決，日午被刑．

87謙　三人北行，大見光明，道逢淑女，與我驥子．

88坤　旦生弘，名曰嬰鬼，不可得祀．