11乾　登　踒足，南行折角，長夜之室，不逢忠直．

12履　北陸陽伏，不知黑白，君子傷讒，正害善人．

13同人　南行懷憂，破其金輿，安坐故廬，乃無殃患．

14無妄　飛來之福，入我居室，以安吾國．

15姤　九登十陟，馬跌不前，管子佐之，乃能上山．

16訟　履不容足，南山多棘，母出房閨，乃無病疾．

17遯　爭訟之門，不可與隣，出入有為，憂生我患．

18否　牝馬牡駒，崴孳不休，君子衣服，利得有餘．

21夬　爭雞失羊，亡其金囊，利不得長，陳蔡之患，賴楚以安．

22兌　張狂妄行，竊食盜梁，狗吠非主，囓傷我足．

23革　六月種黍，崴晚無雨，秋不宿酒，神失其所，先困後通，與福相從．

24隨　昧旦不明，日暗無光，喪滅失常，使我心傷．

25大過　重門射平，不知所定，質疑蓍龜，孰可避火，明神答報，告以犧牲，宜利止居．

26困　狼虎爭強，禮義不行，兼吞其國，齊魯無王．

27咸　簪短帶長，出思苦窮，瘠　小瘦，以病之癃．

28萃　東隣愁苦，君亂天紀，日貪祿寵，必受其咎．

31大有　憂人之患，履傷浮顏，為身禍殘，篤心自守，與喜相抱．

32睽　日莫閉目，隨陽休息，箕子以之，乃受其福，舉事多言，必為悔殘．

33離　新田宜栗，上農得穀，君子懷德，以千百祿．

34噬嗑　攘臂拯肘，怒不可止，狼戾愎狠，無與為市．

35鼎　騋牝龍身，日取三千，南上蒼梧，與福為婚，道理夷易，身安無患．

36未濟　蔽鏡無光，不見文章，少女不市，棄於相望．

37旅　駕之南海，晨夜不止，君子勞罷，僕夫憔苦．

38晉　雨師娶婦，黃巖季女，成禮就婚，相呼南上，膏我下土，年崴大茂．

41大壯　杇根枯株，不生肌膚，病在心腸，日以燋枯．

42歸妹　兄征東燕，弟伐遼西，大克勝還，封居河間．

43豐　播輪折輻，馬不得行，豎牛之讒，賊其父兄，布衣不傷，終身無患．

44震　出入休居，安止無憂，上室之懽，虐為季殘．

45恒 黃帝所生，伏羲之宇，兵刃不至，利以居止．

46解　鳥飛無翼，兔走折足，雖不同會，未能利達．

47小過　曡曡累累，如岐之室，一息千子，古公治邑．

48豫　不知何孫，夜來扣門，我慎外寇，兵戎且來．

51小畜　既嫁宜吉，出入無咎，三聖並居，國安無災．

52中孚　破敝復完，危者得安，鄉善無損，商人有息，利來入門．

53家人　昧之東域，誤過虎邑，失我熟羆，饑無所食．

54益　東資齊魯，得騂大馬，便辟能言，市人善賈，鄰人併戶，請火不與，人道閉塞，鬼祟其宇．

55巽　怨重被燒，忿怒生禍，褊心作事，意如為亂．

56渙　警蹕式道，先驅除咎，王后親桑，以率羣功，安我祖宗．

57漸　潼頓東徙，道路跛踦，日辰不良，病為祟禍．

58觀　然諾不行，欺訟誤人，使我虛宿，夜歸溫室，神怒不直，鬼繫無目，欲求福利，適反自賊．

61需　張牙切齒，斷怒相視，禍起蕭墻，牽引吾子，患不可解，憂驚吾母．

62節　門戶乏食，困死誰告，對門不通，安所歸急，積藏五穀，一花千葉，市賈有息．

63既濟　三嫗治民，不勝其任，兩馬爭車，敗壞家室．

64屯　關門除憂，伯自外來，切切之患，我心得歡．

65井　五岳四瀆，合潤為德，行不失理，民賴恩福．

66坎　麟麑鳳雛，安樂無憂，捕魚河海，利踰徙居．

67蹇　蓼蕭瀼瀼，君子龍光，鳴鸞雝　，福祿來同．

68比　龍生于淵，因風昇天，章虎炳文，為禽敗軒，發輗溫谷，暮宿崑崙，終身無患，光精照耀，不被患難．

71大畜　不孝之患，子孫為殘，老耄莫養，獨坐空垣．

72損　五勝相賊，火得水息，精光消滅，絶不能續．

73賁　販馬買牛，會值空虛，利得尠少，留連為憂．

74頤　南過棘門，駒裂我冠，斷衣傷襦，使君恨憂．

75蠱　江陰水側，舟楫破乏，狐不得南，豹無以北，雖欲會盟，河水梁絶．

76蒙　郊耕擇耜，有所疑止，空虛無子，蒙昧不知．

77艮　南山昊天，刺政閔身，疾病無辜，背憎為仇．

78剝　高樓陸處，以避風兩，深堂邃宇，君安其所，牝雞之息，為我利福，請求弗得．

81泰　一身兩頭，延適二家，亂不可治．

82臨　神之在丑，逆破為咎，不利西南，商人休止．

83明夷　冬採　蘭，地凍堅難，利走失北，暮無所得．

84復　阿衡服箱，太乙載行，迯時歷舍，所求吉昌．

85升　三狸捕鼠，遮遏我前，死於壞域，不能脫走．

86師　牛騂亡子，鳴於大野，申后陰徵，還歸其母．

87謙　咸陽辰已，長安戌亥，丘陵生心，非魚鰌市，可以避水，終無凶咎．

88坤　燕雀衰老，悲鳴入海，憂在不飾，差池其羽，頡頏上下，寡位獨處．