11乾　大都之居，無物不具，抱布貿絲，所求必得．

12履　夫妻反目，不能正室，公云于南，姬言還北，並后匹嫡，二政亂國．

13同人　鳴鸞四牡，駕出行狩，合格有獲，獻公飲酒．

14無妄　釣魴河湄，水泛無涯，振衣徒歸，上下昏迷，厲公經齊．

15姤　五銳鐡頤，倉庫空虛，市賈為盈，與我為仇．

16訟　入門大喜，上堂見母，妻子俱在，兄弟饒有．

17遯　啟蟄始生，萬物美榮，福祉未成，市買無贏．

18否　入水求王，不見和璞，終日至暮，勞無所得．

21夬　堅冰黃鳥，常哀悲愁，不見米粒，但觀蓬蒿，數驚鷙鳥，為我心憂．

22兌　水中大賈，求利十千，商人不至，市空無有．

23革　龍遊鳯舞，崴樂民喜．

24隨　水土相得，萬物蕃殖，膏澤優渥，君子有得．

25大過　三耳六齒，痛疾不已，齲病蠹缺，墮落其宅．

26困　萬物和生，蟄蟲振起，益爵增福，日受其喜．

27咸　登儿上車，駕駟南遊，合散縱橫，燕秦以強．

28萃　竊名盜位，居非其家，霜隕不實，為陰所賊，三年失室．

31大有　覆手齊犢，易為功力，正月元日，承平致福．

32睽　駕福乘喜，東至嘉國，戴慶南行，離家室君．

33離　宣重徾民，崴樂年豐，百國无咎，君子安喜．

34噬嗑　鷁飛中退，舉事不遂，且守仁德，猶恐失墜．

35鼎　鼎行窘步，次伯方舍，居安不懼，姬妾何憂．

36未濟　干旄旌旗，執在載郊，雖有寶玉，無路致之．

37旅　季世君憂，亂國淫遊，殃禍立至，民无以休．

38晉　異國他土，出良駿馬，去如奔**？**，害不能傷．

41大壯　驕明火形，造惡作凶，無所能成，還自滅身．

42歸妹　春桃生花，季女宜家，受福孔多，男為邦君．

43豐　雷鼓東行，稼穡彫傷，大夫執政，君贊其明．

44震　水深難遊，霜寒難涉，商伯失利，旅人稽留．

45恒　鳥集茂木，心樂願得，鳥鵲食穀，張口受哺，柔順利貞，感戴慈母．

46解　駕言出遊，鳥鬬車前，更相捽滅，兵馬且來，回車亟還，可以無憂．

47小過　冊書之信，言不負語，易我驎驥，君子有德．

48豫　裹糗荷糧，與利相逢，高飛有得，君子獲福．

51小畜　福棄我走，利不可得，幽人利貞，終無怨慝．

52中孚　悅以內安，不利出門，憂禍消除，公孫何尤．

53家人　三女求夫，伺候山隅，不見復關，長思憂歎．

54益　雞雉失雛，常畏狐狸，黃池要盟，越國以昌．

55巽　發輗溫陽，過雨宿房，宜時布和，無所不通．

56渙　春草萌生，萬物敷榮，陰陽和暢，國樂無憂．

57漸　一牛夷鎖，更相牽攣，案明如市，不得東西，請讞得報，日中被刑．

58觀　部衣在位，乘非其器，折足覆餗，毀傷我王．

61需　許嫁既婚，利福在身，適惠生桓，為我魯君．

62節　左眇右盲，目視不明，下民多孽，君失其常．

63既濟　上政搖擾，蟲**？**並起，害我喜穀，季崴無稷．

64屯　孟伯食長，懼其畏王，賴四蒙五，抱福歸房．

65井　和氣所生，物皆不杇，聖賢居位，國無凶咎．

66坎　失時無友，嘉偶出走，傫如喪狗．

67蹇　四姦為殘，齊魯道難，前驅執役，戒守無患．

68比　鷹飛退去，不食其雛，禽尚如此，何況人乎．

71大畜　胎養萌生，始見兆形，遭逢雷電，摧角折頸，采？山頭，終安不傾．

72損　下憂上煩，蠹政為患，崴饑無年．

73賁　經棗整冠，意盈不厭，桀紂迷惑，讒侒傷賢，使國亂傾．

74頤　陽春枯槁，夏多水潦，霜雹俱作，傷我禾黍，年崴困苦．

75蠱　道理和得，人不相賊，君子往之，樂有利福．

76蒙　杇輿瘦駟，不任銜轡，君子服之，談何容易．

77艮　跛倚相隨，日暮牛罷，陵原徒傷，失利亡雌．

78剝　申酉退跌，陰雨前作，柯條花枝，復泥不白．

81泰　陽衰伏匿，陰淫為賊，幸賴王孫，遂至家國．

82臨　天孫帝子，與日月處，光榮於世，福祿繁祉．

83明夷　恪敬競職，心不作慝，君明臣忠，民賴其福．

84復　平正賤使，至服苦事．

85升　賊仁傷德，天怒不福，斬刈家社，失其本域．

86師　推車上山，力不能任，顛蹶蹉跌，傷我中心．

87謙　三火起明，雨滅其光，高位疾顛，驕恣誅傷．

88坤　膠著木連，不出牢關，家室相安．