11乾 歷山之下,虞唐所處,恭耕致孝,名聞四海,為堯所薦,禪位天子。

12履 逐福除患,道德神仙,避惡萬里,常歡以安。

13同入 有頭無目,不見粟粟,消耗為疾,三年不復。

14無妄 蜗螺生子,深目黑醜,雖飾相就,眾人莫取。

15姤 狗逐兎走,俱入谷口,與虎逢之,迫不得去。

16訟 日蘟不明,饞夫在堂,右臂疾痺,君失其光。

17遯 雍門內崩,賊傷賢能,暴亂狂悖,簡公失位。

18否 青牛白咽,呼我田俱,歷山之下,可以多耕,歲藏時節,人保平安。

21夬 堯行欽德,養賢致禮,眾英集聚,國無寇贼。

22兌 天門冬虛，晉季為災，隘睽默然，秦伯受殃。

23革 黃裹綠衣，君服不宜，淫偭毀常，失其寵光。

24隨 劣馬破車，惡妇破家，青蠅汙白，恭子離居。

25大過 黃離白日，照我四國，元首昭明，明賴其福。

26困 三蟲作蠱，削跡無輿，滕母盜泉，居不安處。

27咸 晝臥牢門，悚惕不安，目不得闔，鬼搔我足。

28萃 望尚阿衡 太宰周公 藩屏湯武，立為侯王。

31大有 山沒丘浮，陸為水魚，燕雀無巢，民無室廬。

32 睽 過時不行，妄逐王公，老女無夫，不安其居。

33離 禍不再生，福過我里，入門笑喜，與吾利市。

34ㄘ嗑 茹芝餌黃，飲食玉英，與神流通，長無憂凶。

35鼎 天所顧佑，禍災不到，安吉無懼。

36未濟 積德不怠，遇生逢時，載善渭陽，身受榮光。

37旅 梅李冬實，國多盜賊，擾亂並作，王不能制。

38 缪車木馬，不利遠賈，出門為患，安止不危。

41大壮 心壯無良，猖獗妄行，抵觸牆壁，不見戶房。

42歸妹 銅人鐵踞，雨霧勞苦，終日年歲，無有休席。

43豐 大夫失宜，盈滿復虧，成長之木，盛後滅衰。

44震 盤逾九回，行止留難，道須千丘，乃見所歡。

45恒 春早榮華，長女宜夫，受福多年，世有封祿。

46解 精華墜落，形容醜惡，不合挫頓，枯槁腐溶。

47小過 四亂不安，東西不安，東西為患，退身止足，勿出邦城，乃得安全，賴其生福。

48豫 孤寡獨宿，憂懷胸抑，莫能笑食。

51小畜 三子乘駒，折損輪軸，轅載空輿，後失期時。

52中孚 鼎失其耳，熟不可舉，大路壅塞，旅人辛苦。

53家人 冬桑枯槁，當風迷道，蒙被塵埃，左右苦勞。

54益 去辛就蔘，毒越酷甚，避井入坎，憂患日生。

55巺 澤枯無魚，山童難株，長女妒忌，使身虛空。

56渙　撩衣涉水，水深濕衣，幸賴舟至，濟脫無礙。

57漸　御駒從龍，霍至華東，與禹相逢，送至子邦。

58觀　歷山之下，虞唐所處，恭耕致孝，明聞四海，為堯所薦，禪位天子。

61需　魚逆洪流，致人潛去，篙蓬代柱，大屋顛傾。

62節　如推車上山，高仰重難關，終日至暮時，不見阜且顛。

63既濟　班馬回師，以息勞疲，役夫佳喜，入戶見妻。

64屯　秋冬探巢，不見鵲雛，直指北去，愧我少姬。

65井　五夜驢作龍身，前無所進，三日五夜，得其所欣。

66坎　黍稷醇釀，敬奉山神，神嗜飲食，甘雨嘉降，獨蒙福力，時災不至。

67蹇　履泥污足，名困身辱，兩仇相當，自為痛疾。

68比　麟趾龍身，日馭三千，南上蒼梧，與福為婚，道理平宜，安全無患。

71大畜　喜怒常時，霜雪為災，稼薔無功，後稷飢寒。

72損　常生無極，子孫千億，訟柏為梁，堅固不傾。

73賁　東行無門，西出華山，道塞於難，遊子為患。

74頤　烏升鵲舉，照臨東海，龍降庭堅，為陶叔後，封於蔘丘，履祿綏厚。

75蠱　長女二嫁，進退無羞，逐狐作妖，行者憂離。

76蒙　童妾獨宿，長女未室，利無所得。

77艮　暴虐失國，為下所逐，北奔陰胡，主君旄頭。

78剝　壽如松喬，月與日倶，安康常樂，不罹禍憂。

81泰　黃池之盟，吳楚爭強，勾踐為患，夷門不安，探茧得 蜙，所願不喜。

82臨　人不足法，緩行長姦，雄遠走歸，陽不制陰，男失其家。

83明夷　家在海隅，桡短流深，企立望宋，無木以趨。

84復　探此得彼，所願不喜，黃池之盟，吳楚爭強，勾踐為患，夷門不安。

85升　清高人子，久屯外野，逍遙不歸，思我慈母。

86師　王孫李子，孝友相與，明允篤誠，昇推薦舉，為國干柱。

87謙　高岡鳳凰，朝陽梧桐，喈喈萋萋，陳辭不多，以告孔嘉。

88坤　繼祀宗邑，追明成康，光照萬國，享世久長，病疾不醫，下即篙蘆。