64屯

11乾 汎汎柏舟流行不休耿耿窹寐心懷大憂仁不逢時復隱窮居

12履 百足俱行，相輔為強，三聖翼事，王室寵光

13同人 三系維弩，無益於輔，域弱不守，郭君受討

14无妄 鳴條之災，北奔大胡，左袵為長，國號匈奴，主君旄頭，立尊單于

15姤 東徙不時，觸患離憂，井泥無濡，思叔舊居

16訟 泥津污辱棄捐溝瀆所共笑哭終不顯錄

17遯 江河海澤，眾利安宅，可以富有，飲御嘉客

18否 登几上輿，駕駟南遊，合從善橫，燕秦以強

21夬 有鳥來飛，集于古樹，鳴聲可惡，主將出去

22兑 道路僻除，南至東遼，衛子善辭，使國無憂

23革 從容長閒，遊戲南山，拜祠祀神，神使免患

23睽 伯蹇叔盲，莫與守牧，失我衣裘，代已除服

24隨 太乙駕騮，從天上來，徵我叔季，封為魯侯，無有凶憂

25大過 襄送季女，至于蕩道，齊子旦夕，留連久處

26困 跛躓未起，失利後市，不得鹿子

27咸 炎絕續光，光滅復明，簡易理得，仍成乾功

28萃 皇帝所生，伏羲之宇，兵刃不至，利以居止

31大有 河伯大呼，津不得渡，船空無人，往來亦難

33離 陰變為陽，女化作男，治道得通，君臣相承

35鼎 區脫康居，慕仁入朝，湛露之歡，三爵畢恩，復歸野廬，與母相候

36未濟 愛我嬰女，牽衣不與，冀幸高貴，反日賤下

37旅 雙鳬俱飛，欲歸稻池，經涉萑澤，為矢所射，傷我胸臆

37賁 路多枳棘，步刺我足，不利旅客，為心作毒

38晉 烏鵲嘻嘻，天火將起，燔我室屋，災及妃后

41大壯 冬採薇蘭，地凍堅難，利走東北，暮無所得

42歸妹 樹栽藿豆，為鹿兔食，君不慎護，秋無收入

43豐 黃鳥悲鳴，愁不見星，困於鷙鸇，使我心驚

44震 龜鼈列市，河海饒有，長財善賈，商季悅喜

45恒 多載重負，捐棄于野，王母誰子，但自勞苦

46解 山陵丘墓，魂魄失舍，精神盡竭，長寢不覺

47小過 痴狂忘作，心誑善惑，迷行失路，不知南北

48豫 重茵厚席，循高採蒮，雖躓不懼，後反其處

51小畜 夾河為婚，期至無船，淫心失望，不見所歡

52中孚 北陸閉蟄，隱伏不出，目盲耳聾，道路不通

53家人 崔嵬北嶽，天神貴客，溫仁正直，主布恩德，開示不巳，蒙受大福

54益 水載船舟，無根以浮，往來溶溶，心勞且憂

55巽 久客無休，思歸故鄉，霖雨盛溢，道未得通

56渙 同枕共袍，中年分去，價少無利，獨居愁思

57漸 二人俱東，道路爭訟，意乖不同，使我凶凶

61需 夏臺羑里文王所厄鬼侯輸賄商王解合

62節 眾神集聚，相與議語，南國虐亂，百姓愁苦，興師征討，更立賢主

63既濟 棟隆輔強，寵貴日光，福善並作，樂以高明

64屯 兵征大宛，北出玉關，與胡寇戰，平城道西，七日絕糧，身幾不全

65井 大蛇當路，使我畏懼，湯火之災，切近我膚，頼其天幸，趨於主廬

66坎 朽根倒樹，花葉落去，卒逢火焱，隨風偃仆

67蹇 為季求婦，家在東海，水長無船，不見欣歡

68比 獐鹿逐牧，飽歸其居，反還次舍，無有疾故

71大畜 尅身潔巳，逢禹巡狩，錫我玄珪，拜受錫佑

72損 踦牛失角，下山傷軸，失其利祿，過在誰孰

74頤 冬華不實，國多盜賊，疾病難醫，鬼哭其室

75蠱 南巳大安，石斛戟天，所指不巳，巳老復一，將耋乃嫁，墟弊室舊，更為新家

76蒙 山崩谷絕大福盡竭涇渭失紀玉歷盡巳

77艮 年常蒙慶，今歲受福，三伏採芑，出君有得

78剝 天官列宿，五神室屋，空門完堅，君安其居

81泰 坐位失處，不能自居，調攝違和，陰陽顛倒

82噬嗑 陳媯敬仲，兆興齊姜，營丘是適，八世大昌

83明夷 蠆室蜂戶，螫我手足，不可進取，為身害咎

84復 牧羊稻園，聞虎呻喧，懼畏惕息，終免禍患

85升 東山拯亂，處婦思夫，勞我君子，役使休止

86師 李梅冬實，國多盜賊，擾亂並作，君不得息

87謙 甘露 泉，太平機關，仁德感應，歲樂民安

88坤 採薪得麟大命隕顛豪雄爭名天下四分