11乾 左輔右弼，金玉滿堂，常盈不亡，富如廒倉．

12履　百足俱行，相輔為強，三聖翼事，王室竉光，

13同人　履位乘勢，靡有絶弊，為隸所圖，與眾庶伍．

14無妄　少康興起，誅澆復祖，微滅復明，宮祀大禹．

15姤　五心乖離，各引是非，莫適為主，道路塞壅．

16訟　少孤無父，長失慈母，悖悖　　，莫與為耦，

17遯　踟躕南北，誤入喪國，社季利兵，傷我心腹．

18否　牧羊稻園，聞虎喧讙，畏懼怵愓，終無禍馬．

21夬 　胎卵胞乳，長大成就，君子萬年，動有利得．

22兌　六蛇奔走，奔入茂草，驚於長住，畏懼喙口．

23革　失耳聾蔽，不曉聲味，委以鼎俎，方始亂憒．

24隨　蜺見不祥，禍起我鄉，行人畏懼，邑客逃藏．

25大過　羿張烏號，　射驚狼，鐘鼓夜鳴，將軍壯心，趙國雄勇，鬪死滎陽．

26困　從叔旅行，食於東昌，嘉伯悅嘉，與我芝香．

27咸　铅刀攻玉，堅不可得，盡我筋力，胝胼為疾．

28萃　百柱載梁，千崴不僵，大願輔福，文武以昌．

31大有　大與多塵，小人傷賢，皇甫司徒，使君失家．

32睽　循理舉手，典求相予，六休相磨，終無殃咎．

33離　高飛不視，貪饕所在，臭腐為患，自害其身．

34噬嗑　延陵聰敏，聽樂太史，鷄鳴大國，姜氏受福．

35鼎　訾娵開門，鶴鳴彈冠，文章進用，舞韶和鸞，三仁翼政，國無災殃．

36未濟　登高連返，視失彌遠，虎口不張，害賊消亡．

37旅　自衞反魯，時不我與，水炭異室，仁道閉塞．

38晉　弧矢大張，道絶不通，小人寇盜，君子塞壅．

41大壯　公孫之政，惠而不煩，喬子相國，終身無患．

42歸妹　穿鑿道路，為君除舍，開闢福門，喜在我隣．

43豐　商風數起，天下昏晦，旱　為虐，七凡兵作．

44震　遊魂六子，百木所起，三男從父，三女隨母，至已而足，各得其所．

45恒　方喙宣口，聖智仁厚，解釋倒懸，歷國安泰．

46解　井渚有悔，渴蜺為怪，不亟徒鄉，家受其殃．

47小過　十年俱見，黃頭為首，崴尾民安，國樂无咎．

48豫　同氣異門，各別東西，南與凶遇，北傷其孫．

51小畜　東行述職，征討不服，侵齊伐陳，銜壁為臣，犬得意還．

52中孚　傾迭不行，弱走善僵，孟縶無良，失其竉光．

53家人　八子同巢，心勞相思，雉苦無憂．

54益　穿室鑿墻，不宜生訟，　衣涉河，雖勢無功．

55巽　春陽生草，夏長條枝，萬物萫滋，充實益有．

56渙　明月照夜，使暗為晝，國有仁賢，君尊於故．

57漸　黃虹之野，賢君所在，榮段為相，國無災殃．

58觀　五岳四瀆，沾濡為德，行不失理，民賴恩福．

61需　大夫祈父，無地不涉，為吾相土，莫如韓樂，可以居止，長安富有．

62節　避地東走，反入虎口，制於爪牙，骨於灰土．

63既濟　望風入門，來到我隣，鋪吾養均．

64屯　　蟲為賊，害我嘉穀，中留空虛，家無所食．

65井 躓破未起，失利後市，不得　子．

66坎　灸魚銅卜，張伺夜鼠，不忍香味，機發為祟，祟在頭頸．

67蹇　公子王孫，把彈攝丸，發輒有獲，室家饒足．

68比　馬驚車破，王墜深津，身絶魂去，離其室廬，貞難無虞．

71大畜　千門萬戶，大福所處，黃屋左　，龍德獨右，

72損　鄭澮有聲，國亂失傾，弘明早見，止樂不能．

73賁　神鳥五氣，鳯凰為主，集於王國，使君得所．

74頤　乾作聖男，坤為智女，配合成就，長住樂所．

75蠱　養虎畜狼，還自賊傷，無事招禍，自取災殃．

76蒙　跛躃難步，道不及舍，露宿澤陂，亡其襦袴．

77艮　兩山崩使，莘君娟好，皇女長婦，多孫眾子．

78剝　媒妁無明，雖其不行，齊女長子，亂我紀綱．

81泰　根本不固，華葉落去，更為孤嫗．

82臨　順風吹火，幸附驥尾，易為功力，因權受福．

83明夷　藏戟之室，封豕受福，充澤肥腯，子孫蕃息．

84復　明月作晝，大人失居，眾星宵亂，不知所據．

85升　營城洛邑，周公所作，世連三十，年歷七百，福佑豐實，堅固不落．

86師　側弁醉客，長舌作凶，披髮夜行，迷亂相，亡失居處．

87謙　安如泰山，福祿屢臻，雖有狼虎，不能危身．

88坤　雨師娶婦，黃巖季女，成禮既婚，相呼南上，膏澤下土，年崴大喜．