66課坎

11乾

太王為父，季歷孝友，文武聖明，仁德興起，孔張四國，戴福綏厚。

12履

陸居少泉，山高無雲，車行千里，塗不污輪，渴我為怨。

13同人

束帛玄圭，君以布德，伊呂百里，應聘輔國。

14無妄

獐鹿群走，自然燕喜，公子好遊，他人多有。

15垢

逐走追亡，相及扶桑，復見其鄉，使我悔喪。

16訟

眾鳥所翔，中有大型，丈身長頸，為我驚憂。

17遁

匏瓜之德，宜繫不食，君子失輿，官正懷憂。

18否

齊魯永國，仁聖輔德，造禮雅言，定公以安。

21夬

路與縣休，俠伯適驕，上失其威，周氏相微。

22兌

酒為歡伯，除憂來樂，福喜入門，與君相索，使我有得。

23同人

東行亡羊，失其羝羊，少女無夫，獨坐空廬。

24隨

天地際會，不見內外，祖辭遣送，與世長訣。

25大過

藏富之府，王以振貸，捕魚河海，布網多得。

26困

善沒丘浮，陸為水魚，燕雀無巢，民無室廬。

27咸

28萃

履祿綏厚，戴受福祉，衰微復起，繼世長久，疾病無危，晉人起告。

31大有

棘鉤我衣為絆所拘，靈巫拜祝，禍不成災，東山之邑，中有肥土，可以饒飽。

32睽

退惡防患，日之中息，解釋倒懸。

33離

陰生麋鹿，鼠舞鬼哭，靈龜陸處，釜甕塵生，仁智盤恒，國亂無歡。

34噬嗑

人驚車傾，兩輪脫去，行者不止，人生憂懼，結締復解，夜明為喜。

35鼎

探巢捕魚，耕田捕鰍，費日無功，右手虛空。

36未濟

倨棘履杞，跌刺為憂，夫婦不和，亂我良家。

37旅

北行出門，履蹈踬顛，瘸足據塗，污我襦褂。。

38晉

道險多石，傷車折軸，與市為仇，不利客宿。

41大壯

乘船渡濟，戴水逢火，賴得免患，我有所持。

42歸妹

南至之日，陽消不息，北風烈寒，萬物藏伏。

43豐

火中仲夏，鴻雁解舍，體重難移，未能高舉，君子顯名，不失其譽。

44震

東行飲酒，與喜相抱，福為吾家，利來從母，水澤之徒，忘邑而處。

45恒

白金黃革，宜利戎市，嫁娶有息，商人喜悅。

46解

寒露所凌，漸至堅冰，草木瘡傷，花落葉亡。

47小過

求鹿過山，與利為怨，闇襲不言，誰知其歡。

48豫

牆高蔽目，崑崙遮日，遠行無光，不見懽叔。

51小畜

堯舜仁德，養賢致福，眾英積聚，國無寇賊。

52中孚

南行棗園，惡虎畏班，執火銷鋒，使我無患。

53家人

三年爭妻，相逐奔馳，終日不食，精氣歇罷。

54益

設網張羅，捕魚圉池，網喾自決，雖得復失，微許之患，受其忻歡。

55巽

輕車祭祖，疾風暴起，促亂祭器，飛揚鼓舞，明神降佑，道無害寇。

56渙

三足孤鳥，虛鳴督郵，司過罰惡，自賊其家，毀敗為憂。

57漸

白雲如帶，往往來處，飛風送迎，大雹將下，擊我禾稼，僵死不起。

58觀

履蛇躡虺，如鬼相視，驚恐失氣，如騎虎尾。

61需

狗冠雞步，君失其所，出門抵山，行者憂難，水灌我園，高陸為泉。

62節

三河俱合，水怒湧躍，壞我王室，民饑於食。

63既既

行旅困途，失明守宿，牢獄之憂，啟蟄出遊。

64屯

重耳恭敏，遇讒出處，北奔戎狄，經涉齊楚，以秦代懷，誅殺子圉，身為伯主。

65井

冠帶南遊，與福喜期，遨遊嘉國，拜位逢時。

66坎

有鳥黃足，歸呼季玉，從我睢陽，可避刀兵，與福俱行，有命久長。

67蹇

兩足四翼，飛入家國，寧我伯姊，與母相得喔。

68比

禹鑿龍門，通利水泉，同注滄海，民為安然。

71大畜

恭寬信敏履福不殆，從其邦域，與喜相得。

72損

后稷農功，富利我國，南畝治理，一室百子。

73贲

南販北賈，與喜為市，利得百倍，。

74頤

欲飛無翼，鼎重折足，失其福利，庖羞為賊。

上妻之家，富其家宅，喜除我憂，解吾思愁。

75蠱

深水難涉，泥塗至穀，牛罷不進，扶陷為及。

76蒙

依鋒據戟，傷我胸臆，耗折不息。

77艮

妄怒失精，自令畏悔，怡怡之歡，君子無咎。

78剝

延陵適魯，觀樂太史，車鄰白顛，知秦興起，卒兼其國，一統為王。

81泰

朝不見光，夜不見明，暝抵空床，季女奔忙，沧然心傷。

82臨

虎狼驚羊，獼猴群走，無益於僵，為齒所傷。

83明夷

託寄之徒，不利請求，結衿無言，乃有悔患。

84復

出門逢惡，與福為患，反相擊刺，傷我手端。

85升

鰥寡孤獨，祿命苦薄，入宮無妻，武子哀悲。

86師

虎行相逐，未有休息，戰於平陸，為夷所覆。

87謙

門燒屋燔，為下所殘，西行出戶，順其道理，虎臥不起，牛羊歡喜。

88坤

猿墜高木，不萎手足，保我全生，還歸全室。