11乾　憂驚已深，禍不為災，安全以來．

12履　　　　　，崴暮偏弊，竉名復棄，君衰於位．

13同人　脛急股孿，不可出門，暮速羣旅，必為身患．

14無妄　欲避凶門，反與禍隣，顛覆不制，痛薰我心．

15姤　操笱搏狸，荷弓射魚，非其器用，自令心勞．

16訟　元后貪欲，窮極民力，執政乖劣，為夷所覆．

17遯　堅　黃鳥，常哀悲秋，不見甘粒，但覩藜蒿，數驚鷙鳥，為我心憂．

18否　獨登西垣，莫與笑言，秋風多哀，使我心悲．

21夬　虐除善疑，難為攻醫，驥窮鹽車，困於銜御．

22兌　黃裳建元，病得在身，福佑洋溢，封為齊君，賈市無門，富貴多飧

23革　王喬無病，狗頭不痛，亡破失履，乏我徒從．

24隨　陰升陽伏，舜失其室，元元赤子，相餒不食．

25大過　和氣相薄，高澤津液，生我嘉穀．

26困　南行出城，世得大福，王姬歸齊，賴其所欲，以安邦國．

27咸　旦奭輔王，周德孔明，越裳獻雉，萬國咸寧．

28萃　葵丘之盟，獻晉會庭，見太宰辭，後秦還興．

31大有　情偽難知，使我偏頗，小人在位，雖聖何咎．

32睽　東風啟戶，隱伏懽喜，萌庶蒙恩，復得我子．

33離　秦儀機言，解其國患，一說燕下，齊相以權．

34噬嗑　溫仁君子，忠孝所在，入閏為儀，禍災不起．

35鼎　宛馬疾步，盲師坐御，自不見路，中止弗到．．

36未濟　公孫駕車，載遊東齊，，延陵說產，遺季紵衣．

37旅　鳥舞國城，邑懼卒驚，仁德不修，為下所傾．

38晉　陰生　鹿，鼠舞鬼谷，靈龜陸處，斧甑草土，人知敗國，桀亂無緒．

41大壯　魂徾惙惙，屬纊聽絶，豁然大通，復更生活．

42歸妹　八材既登，以成嘉功，　降庭堅，國無災凶．

43豐　消弊穿空，家莫為宗，奴婢逃走，子西父東，為身作凶．

44震　求我難國，亡去我北，憂歸其域，，反為我賊．

45恒　弱足刖跟，不利出門，賈市無過，折亡為患．

46解　三十無室，寄伯桑中，上宮長女，不得樂同．

47小過　辰次降婁，王駕巡狩，廣施德惠，國安無憂．

48豫　公子王孫，把彈攝九，發輒有獲，室家饒足．

51小畜

52中孚　內崩身傷，中亂無恒，雖有美粟，不得其食．

53家人　山作天，陸為海口，民不安處．

54益　尋兵爭強，失其貞良，敗我殽鄉．

55巽　五穀不熟，民苦果急，駕之南國，喜樂有得．

56渙　齊東郭廬，嬪於洛都，俊良美好，利得萬倍．

57漸　比目四翼，安我邦國，上下無思，為我嘉福．

58觀　銜命辱使，不堪其事，中墜落去，更為負載．

61需　根刖樹殘，花葉落去，卒逢火焱，隨風僵仆．

62節　安牀厚褥，不得失宿，棄我嘉宴，困於南國，投伃之憂，不成禍災．

63既濟　出入節持，南北無憂，行者即至，在外歸來．

64屯　蹇牛折角，不能載粟，災害不避，年崴無穀．

65井　冬采薇　蘭，地凍堅難，雖利奔走，暮無所得．

66坎　消金鑄兵，雷車不行，民安其鄉．

67蹇　華燈百枝，植暗衰徾，精光欲盡，命如灰麋．

68比　高原峻山，陸土少泉，草木林麓，嘉禾所災．

71大畜　踧行竊視，有所畏避，狸首伏藏，以夜為利．

72損　卵與石鬬，糜碎無處，勤而有悔，出不得時．

73賁　春多膏澤，夏潤優渥，稼穡熟成，數獲百斛，師行以律，霸功不遠．

74頤　八面九口，長舌為斧，斵破瑚璉，殷商絻後．

75蠱　七竅龍身，造易八元，法天則地，順時施恩，引和貴長，以富永存．

76蒙　邑將為墟，居之憂危．

77艮 君孤獨處，單弱無輔，名曰困苦，輔心湧泉，碌碌如山．

78剝　二女同室，心不聊食，首髮如蓬，憂常在中．

81泰　放銜委轡，奔亂不制，法度無常，君失其位．

82臨　逐狐東山，水遏我前，深不可涉，失利後便．

83明夷　鑿諸攻玉，無不穿鑿，龍體吾舉，魯班為輔，舞鳳成形，德象君子．

84復　築闕石顛，立本泉源，病疾不安，老孤為隣．

85升　臏詐龐子，夷　書木，伏兵卒發，矢至如雨，魏師驚亂，將獲為虜．

86師　北山有黍，使叔壽考，東嶺多粟，宜行賈市，陸梁雄雉，所至利喜．

87謙　黍稷醇醲，敬奉山宗，神嗜飲食，甘雨嘉祥，庶物蕃茂，時無災咎，獨蒙福祉．

88坤　　穿匏浥水，搆鐡熒火，勞疲力竭，饑渴為禍．