11乾　踐履寒冰，十步九尋，惟有苦痛，不為病憂．

12履　旦樹菽豆，暮成藿羮，心之所樂，志快心懽．

13同人　寒燠失時，陽旱為災，雖耗無憂．

14無妄　履**？**自敵，凶憂來到，痛不死哭．

15姤　孤獨特處，莫依為輔，心勞志苦．

16訟　穿鼻繫株，為虎所拘，王母祝詞，禍不成災，逐然脫來．

17遯　欒子作殃，伯氏誅傷，州犂奔楚，去其邑鄉．

18否　王伯遠宿，長婦在室，異庖待食，所求不得．

21夬　環緒倚鉏，斗升屬口，貧賤所處，心寒悲苦．

22兌　內崩中傷，上亂無常，雖有米粟，我不得食．

23革　方圓不同，剛柔異鄉，掘井得石，勞而無功．

24隨　履冰蹈凌，雖困不窮，播鼓登巖，卒無憂凶．

25大過　言笑未畢，憂來暴卒，身墨丹索，檻內裝米．

26困　絶而復通，雖危不窮，終得其願，姬姜相從．

27咸　新作初陵，踰陷難登，三駒推車，跌損傷頤．

28萃　稷為堯使，西見王母，拜請百福，賜我喜子，長樂富有．

31大有　雖窮復通，履危不凶，得其明功．

32睽　慎禍重患，顏子為尤，乃能安存，牢戶繫羊，乃能受福．

33離　出林麓藪，非人所處，鳥獸無禮，使我心苦．

34噬嗑　江水沱汜，思附君子，仲伯愛歸，不我肯顧，姪娣恨悔．

35鼎　乘風駕雨，與鳴鳥俱，動舉千里，見我愛母．

36未濟　桃弓葦**？**，除殘志惡，敵人執服．

37旅　管仲遇**？**．得其願歡，膠日**？**糾，振冠無憂，笑喜不莊，空言妄行．

38晉　陳辭達情，使安不傾，增榮益譽，以成功名．

41大壯　驕胡火形，造惡作凶，無所能成，還自滅身．

42歸妹　求利難國，逃去我北，復歸其城，不為吾賊．

43豐　日月之途，所行必到，無凶無咎，安寧不殆．

44震　三塗五岳，陽城太室，神明所扶，獨無兵革．

45恒　魂徾惙惙，屬纊聽絶，擴然大通，復更生活．

46解　亡玉失鹿，不知所伏，利以避危，全我生福，甘雨時降，年崴有得．

47小過　虎怒捕羊，猬不能攘．

48豫　**？**囁處耀，明昧相傳，多言少實，語無成事．

51小畜　道遠遼絻，路宿多悔，頑囂相聚，生我畏忌．

52中孚　西上九陂，往來留連，心須時日，靈與有德．

53家人　三杞無棗，家無積莠，使鳩求婦，頑不我許．

54益　鵠思其雄，欲隨鳳東，順理羽翼，出次日中，須留北邑，復反其室．

55巽　出入蹈踐，動順天時，俯仰有節，禍災不來．

56渙　逐禍除患，道德神仙，過惡萬里，福常在前，身樂以安．

57漸　轉行軌軌，行近不遠，旦夕入門，與君笑言．

58觀　德積逢時，宜其美才，相明輔聖，拜受福休，長女不嫁，後為大悔．

61需　童子無室，未有配合，空坐獨宿．

62節　牛驚馬走，上下渾擾，鼓音不絶，項公奔敗．

63既濟　湧泉涓涓，南流不絶，卒為江海，將帥襲戰，獲其醜虜．

64屯　日月之塗，所行必到，無有患悔．

65井　陽**？**悖狂，拔劍自傷，為身生殃．

66坎　陰積不已，雲作淫雨，傷害平陸，民無室屋．

67蹇　鹿得美草，鳴喚其友，九族和睖，不憂饑之．

68比　深谷為陵，衰者復興，亂傾之國，民德安息，中婦病困，遂入**？**室．

71大畜　牽尾不前，逆理失臣，惠朔以奔．

72損　逢時積德，身受福慶．

73賁　光禮春成，陳寶雞鳴，師明失道，不能自守，消亡為咎．

74頤　三狸捕鼠，遮遏我後，死於環城，不得脫走．

75蠱　文墨且墨，禍福相雜，南北失志，東西不得．

76蒙　諷德誦功，美風盛隆，旦輔成周，光濟沖人．

77艮　鴟鴞娶婦，深目窌身，折腰不媚，與伯相悖．

78剝　驚虎無患，虞為我言，賴得以安．

81泰　切切之患，凶憂不成，虎不敢嚙，利當我身．

82臨　爭訟不已，更相談詢，張季弱口，被髮北走．

83明夷　他山之錯，與璆為仇，來攻吾城，傷我肌膚，邦家騷憂．

84復　**？**言妄語，轉為詿誤，不知狼虎．

85升　鳴條之災，北奔犬胡，左？為長，國號匈奴，主君旄頭，立為單于．

86師　黃帝神明，八子聖聰，佚受大福，天下平康．

87謙　狼虎所宅，不可以居，為我患憂．

88坤　太公避紂，七十隱處，卒逢聖文，為王室輔．