復 84課

11乾

任武負力，東征不伏，陷履泥塗，雄師敗覆。

12履

十五許室，柔順有德，霜降歸嫁，夫以為合，先王日至，不利出域。

13同人

惡災殆盈，日益章明，禍不可救，三卻夷傷。

14無妄

犄牛傷暑，不能成畝，草萊不墾，年歲無有。

15姤

行如桀紂，隨禱不祐，命哀絕周，文君乏祀。

16訟

三足俱行，傾危善僵，六指不便，累悤弟兄，樹柱閡車。

17遯

仲冬兼秋，鳥散饮憂，困於米食，數警檀鷤鵰。

18否

千載舊室，將有困急，荷糧負囊，出門直北。

21夬

水沫沉浮，濡濕不局，為心疾憂。

22兌

賊歛重數，政為民賊，杼軸空虛，家去其室。

23革

天厭禹德，命興湯國，祓社釁鼓，以除民疾。

24隨

五心六意，岐道多怪，非君本志，生我恨悔。

25大過

堯舜禹湯，四聖敦仁，允施德音，民安無窮，旅人相望，未同朝卿。

26困

求犬得兔，請新遇故，雖不當路，踰吾菁舍。

27咸

求雞獲雉，買鱉失魚，出入均獲，利得無餘，齊姜宋子，婚姻孔喜。

28萃

浮蝣戴盆，不能上山，腳摧跛瘸，損傷其頭。

31大有

冠危載患，身驚不安，與福馳逐，凶來入門。

32睽

白馬騂騮，生乳不修，富我商人，得利饒優。

33離

拓並桀處，民困愁苦，行旅遲遲，流連齊魯。

34噬嗑

逐金出門，並失玉丸，往來井上，瓮破缺盆。

35鼎

陰霧作匿，不見白日，邪徑迷通，使君亂惑。

36未濟

東鄰西國，福喜同樂，出得隋珠，留獲和玉，俱利有息。

37旅

兩人輦車喔，從去其家，井沸釜鳴，不可以居。

38晉

飛之日南，還歸遼東，雌雄相從，和鳴雍雍，解我胸舂。

41大壯

三羝上山，倶至陰安，逐道南陽，完其芝香，兩崖相望，未有枕床。

42歸妹

東行破車，還返事家，天命訖终，無所禱兇。

43豐

九雁列陣，雌獨不群，為罾所牽，死於庖人。

44震

猿墜喬木，不跛手足，握珠懷玉，還歸我室。

45恒

雨師駕駟，風伯吹雲，秦楚爭強，施不得行。

46解

春桃萌生，萬物華榮，邦君所居，國樂無憂。

47小過

逐鳩南飛，與喜相隨，並或鹿子，多得利歸，隨憂無咎。

48豫

卵與石鬥，糜碎無處，挈瓶之使，不為憂懼。

51小畜

車馳人趨，卷甲相仇，齊魯寇戰，敗於犬丘。

52中孚

三人俱行，各別探桑，蘊其筐稆，留我嘉侶，得歸無咎，四月來處。

53家人

太乙置酒，樂正起舞，萬神攸同，可以安處，綏我兒齒。

54益

襦燒褂燔，贏剝飢寒，病症凍攣。

55巺

閉塞復通，於喪相逢，甘棠之人，解我憂兇。

56渙

怒非其怨，貪妬腐鼠，而呼鵲鴟，自令失餌，倒被災患。

57漸

春生孚乳，羽毛成就，舉不失冝，君臣相好，盜走奔北，終無所悔。

58觀

東行破車，步入范家，衡門穿射，無以為主，賣袍續食，糟糠不飽。

61需

東風解凍，河川流動，西門子產，升櫂有功

62節

鬖短帶長，幽思最苦，消貌少皮，以為疾病。

63既濟

驅羊南行，與禍相逢，狼驚吾馬，虎盜我子，悲恨自咎。

64屯

懸狟素餐，食非其任，失輿剝廬，休坐徒居，家室何憂。

65井

鳥鳴葭瑞，一呼三顛，動搖東西，危而不安，靈符禱祀，疾病無患。

66坎

桎梏拘獲，身入牢獄，髠刑受法，終不得釋，耳閉道塞，求事不得。

67蹇

碗馬急步，盲師坐御。目不見路，中止不到。

68比

南山之磎，真人所在，德配唐虞，天命為子，保祐歆享，身受大慶。

71大畜

72損

把珠入口，儲為玉寶，得吾所有，歡然嘉喜。

73賁

春孟醴酒，使君壽考，南山多福，宜行賈市，秋涼雌雉，所至利喜。

74頤

噂噂所言，莫如我垣，歡樂堅固，可以長安。

75蠱

雨雪載塗，東行破車，旅人無家。

76蒙

鶹鳾取婦，深目窈身，折要不媚，與伯相背。

77艮

三驪負衡，南取芝香，秋蘭芬馥，盈滿籮筐，利我少姜。

78剝

持刀操肉，對酒不食，夫亡從軍，長子入獄，抱膝獨宿。

81泰

任力劣薄，遠託邦國，輔車不僵，為癱所傷。

82臨

商利壞義，月出平地，國亂天常，咎徵滅亡。

83明夷

堯飲舜舞，禹拜上酒，禮樂所豐，可以安處，保我淑女。

84復

周師伐紂，剋於牧野，甲子平旦，天下悅喜。

85升

長子入獄，婦饋母哭，霜降旬甚，響晦伏法

86師

京庾積倉，黍稷以興，極行急至，以厭飽食。

87謙

虎狼並處，不可以事，忠謀轉改，禍必及己，退隱深山，身乃不殆。

88坤

義不勝情，以欲自營，覬利危功，折角摧頸。