11乾 白鹿鳴呦，呼其老少，喜彼茂草，樂我君子．

12履　日中明德，兩國盛興，仁聖會遇，君受其福，臣多榮祿．

13同人　濟河踰厄，脫母怵惕，四序為衛，使惠不廢．

14無妄　介召微子，使君不殆，二國合歡，燕齊以安．

15姤　讚陽上舞，神明正氣，禹拜受福，君使我德，居則厚祿．

16訟　衰老困極，無齒不食，痔病痏　，就陰為室．

17遯　南行北走，延頸望食，舉口失利，累我子孫．

18否　時凋崴寂，君子疾病，宋女無辜，鄭受其殃，

21夬 彭離濟東，遷之上庸，狼戾無節，失其竉功．

22兌　反言為賊，戎女生患，亂吾家國，父子相賊．

23革　日居月諸，遇暗不明，長夜喪車，絶其紀綱．

24隨　久陰霖兩，塗行泥潦，民人休止，市空無有．

25大過　疾貧王孫，北極無輝，祿命苦薄，兩守孤門．

26困　民迷失道，亂我統紀，空使乾華，賓無所有，先憂後樂．

27咸　日月不居，重耳趨舍，遊燕入秦，晉國是霸．

28萃　從首至足，部分為六，室家離散，逐南乞食．

31大有　缺破不完，殘際側偏，公孫幽遏，跛倚後門．

32睽　辰次降婁，王嘉巡狩，廣知施惠，萬國咸喜，子孫榮品，長安不殆．

33離　王良善御，伯樂知馬，文王東獵，獲嘉賢士，開福佑周，發且興起．

34噬嗑　金城銕郭，上下同力，政平民歡，冦不敢賊．

35鼎　衣裳顚倒，為王來呼，成就東周，封受大侯．

36未濟　買玉得石，失其所欲，荷蕢擊磬，隱耳無聲．

37旅　陰升陽伏，鬼哭其室，相飾不食，安巢如棘．

38晉　三犬俱走，鬪於谷口，白者不勝，死於坂下．

41大壯　開市作喜，建造利事，平準貨寶，海內殷富．

42歸妹　遊戲仁德，日益有福，凶言不至，妖孽滅息．

43豐　春日新婚，就陽日溫，嘉樂萬崴，獲福大椿．

44震　當變立權，擿解患難，渙然水釋，六國以寧．

45恒　假文翰翼，隨風背北，至虞夏國，與舜相得，年崴大樂，邑無盜賊．

46解　白鳥銜餌，鳴呼其子，旋枝張翅，來從其母．

47小過　天所知助，福至禍去，君主何憂．

48豫　上無飛鳥，下無走獸，擾亂未清，民勞於事．

51小畜　牛驥同槽，郭氏以亡，國破為墟，君奔走逃．

52中孚　百草嘉卉，萌芽將出，昆蟲扶戶，陽明所得．

53家人　拜跪贊辭，無益於尤，大夫頑囂，使我心憂．

54益　登木出淵，稍上升天，明德孔聖，白日載熒，竉祿再榮．

55巽　臣尊主　，權威日衰，侵奪無光，三家逐公．

56渙　迎福開戶，喜逐我后，康伯愷悌，治民以禮．

57漸　南行逐羊，子利喜亡，陰孽為病，復返其邦．

58觀　稼穡不偏，重適不傾，巧言賊忠，傷我申生．

61需　商子無良，相怨一方，引鬪交爭，咎以自當．

62節　日就月將，昭明有功，靈臺觀賞，膠鼓作仁．

63既濟　窮夫失居，惟守舊廬，初憂中懼，終日競競，無悔無虞．

64屯　王孫宜家，張名益有，龍子善行，西得大壽．

65井　刻畫為飾，毛嬙西施，求事必得．

66坎　公孫駕車，載遊東齊，延陵故產，遺季紵衣．

67蹇　牽羭上樓，與福俱遊，勞躬治國，安樂無憂．

68比　安平不傾，載福長生，君子以寧．

71大畜　牽頸繫尾，詘折幾死，彫世無仁，不知所比．

72損　盲聾獨宿，莫與共食，老窮於人，病在心腹．

73賁　日鏡不明，冬災大傷，盜花失實，十年消亡．

74頤　東龍究毒，不知所觸，南北困窮，王子危急．

75蠱　盲者目張，跛倚起行，瞻望日月，與主相迎．

76蒙　晝龍頭頸，文章不成，甘言善語，譎辭無名．

77艮　西戎獯鬻，病於我國，扶陽之正，以保乾德，終無患惑．

78剝　鰥寡孤獨，命祿苦薄，入室無妻，武子悲哀．

81泰　公劉之居，太王所業，可以長生，拜受福爵．

82臨　据斗運樞，順天無憂，與樂並居，萬代歡慶．

83明夷　驕胡火形，造惡作凶，無所能成，還自滅身．

84復　飲酒醉飽，跳起爭鬪，伯傷叔僵，東家治喪．

85升 禹鑿龍門，通利水源，東注滄海，人民得安．

86師　鴛生會稽，稍巨能飛，翱翔桂林，為眾鳥雄．

87謙　延頸遠望，昧為目病，不見叔姬，使伯心憂．

88坤　百里南行，雖徾復明，去虞適秦，為穆國卿．