88坤

11乾 谷風布氣，萬物出生，明庶長養，華葉茂盛

12履 敝笱在梁，魴逸不禁，漁父勞苦，連室乾口

13同人 長男少女，相向共語，析薪在尅，福祿歡喜

14无妄 延頸遠望，昧為目病，不見叔姬，使伯心憂

15姤 伯虎仲熊，德義洵美，使布五穀，陰陽順序

16訟 天之德室，溫仁受福，衣裳所在，兇惡不起

17遯 鴟鴞破斧，邦人危殆，頼旦忠德，轉禍為福，傾危復立

18否 六龍爭極，服在不飾，謹慎管鑰，結禁無出

21夬 一簧兩舌，妄言謀訣，三姦成虎，曾母投抒

22兑 車馳人趨，卷甲相仇，齊魯寇戰，敗於犬丘

23莗 螟蟲為賊，害我五穀，簞笥空虛，家無所食

25大過 瘤癭禿疥為身瘡害疾病癃殘常不屬遠

26困 兔置之容，不失其恭，和謙致樂，君子攸同

27咸 膏澤肥壤農人豐敞利居長安歷世無患

28萃 褰衣涉河，澗流浚多，頼遇舟子，濟脫無它

31大有 遷延惡人，使德不通，炎火為央，禾稼大傷

32睽 邯鄲反言，父兄生患，涉此憂恨，卒死不還

33離 齊魯爭言戰於龍門搆怨連禍三世不安

34噬嗑 稷為堯使，西見王母，拜請百福，賜我嘉子

35鼎 望尚阿衡，太宰周公，藩屏輔弼，福祿來同

36未濟 長面大鼻，來解巳憂，遺吾福子，惠我嘉喜

36未濟 陰衰老極，陽建其德，履離戴光，天下照明，功業不長，蝦蟆大王

37旅 潼滃蔚薈，扶首來會，津液下降，流潦滂霈

38晉 挒潔累累，締結難解，嫫母衒嫁，媒不得坐，自為身禍

41大壯 嵗飢無年，虐政害民，乾溪驪山，秦楚結冤

42歸妹 飛蟻遇道，趾多擾垣，居之不安，覆驗為患

43豐 義不勝情，以欲自傾，幾危利寵，折角摧頸

44震 三年生狗，以戌其母，荆夷上侵，姬伯出走

45恒 倉盈廋億，宜種黍稷，年豐歲熟，民得安息

46解 北辰紫宮，衣冠立中，含和建德，常受天福

47小過 初憂後喜，與福為市，八佾列陳，飲御嘉友

48豫 鈆刀攻玉，堅不可得，盡我筋力，胝繭為疾  
24隨 舉袂覆目，不見日月，衣裳簋簋，就長夜室

51小畜 五範四軌，復得饒有，陳力就列，趨虞悅喜，四足無角，君子所服，南征述職，以惠我國

52中孚 安如泰山，祿祐屢臻，雖有豹虎，不敢危身

53家人 姊妹本居，與類相扶，願慕羣醜，不離其友

54益 鶴盜我珠，逃於東隅，求我郭墟，不見所居

55巽 白駒生芻，猗猗盛姝，赫咺君子，樂以忘憂

56渙 舉首望城，不見子貞，使我悔生

57漸 探懷得蚤，所愿失道

58觀 北辰紫宮衣冠立中含和建德常受天福

61需 霜降閉戶，蟄虫隱處，不見日月，與死為伍

62節 龍鬪時門，失理傷賢，內畔生賊，則生禍難

63既濟 持刀操肉，對酒不食，夫行從軍，少子入獄，抱膝獨宿

64屯 蒼龍單獨，與石相觸，摧折兩角，室家不足

65井 三女求夫，伺候山隅，不見復闢，泣涕漣汝

66坎 東齊郭盧嫁於洛都俊良美好媒利過倍

67蹇 二人逐兔，各爭其得，愛妾善走，多獲其子

68比 孔德如玉，出于幽谷，飛上喬木，鼓其羽翼，輝光照國

71大畜 典冊法書藏在蘭臺雖遭亂潰獨不遇災

73賁 二人異趣，反覆迷惑，一身五心，亂無所得

74頤 自衛反魯時不可與冰炭異室仁道隔塞

75蠱 賊人傷德，大怒不福，斬刈宗社，失其邦國

76蒙 城上有烏，自名破家，招呼 毒，為國災患

77艮 塗回道塞，求事不得

78剝 南山大玃，盜我媚妾，怯不敢逐，退而獨宿

81泰 雷行相逐，無有攸息，戰于平陛，為夷所覆

82臨 白龍赤虎，戰鬪俱怒，蚩尤敗走，死於魚口

83明夷 訾陬開門，鶴鳴彈冠，章甫進用，舞韶和鸞，三人翼事，國無災患

84復 眾尤所逐，反作光怪，九身無頭，魂驚魄去，不可以居

85升 憑河登山，道路阻難，求事少便

86師 皇陛九重，絕不可登，謂天葢高，未見王公

87謙 修其翰翼，隨風向北，至虞夏國，與舜相得，年歲大樂，邑無盜賊

88坤 不風不雨，白日皎皎，宜出驅馳，通利大道